Vreme - Intervju – Toko Serao, ambasador Angole u Srbiji: Razvoj Angole je prilika za Srbiju\nIntervju – Toko Serao, ambasador Angole u Srbiji:\nSrbija je zemlja u tranziciji i verovatno je da će se u budućnosti priključiti Evropskoj uniji. Međutim, zemlja ima neprocenjivo nasleđe koje datira iz vremena kada je bila jedan od lidera Pokreta nesvrstanih. Nakon devedesetih su se javile nove tendencije, Srbija se okrenula Evropi i nekim novim prijateljima. Ali, sada se radujemo jer vidimo da se javljaju nagoveštaji da Srbija ponovo obnavlja te svoje odnose iz prošlosti\nOdmah nakon uspešno izborene nezavisnosti od Portugala 1975. godine, mladu nezavisnu državu Angolu je potresao građanski rat koji je trajao duže od četvrt veka, najzad se završivši 2002. godine. Od tada Angola beleži astronomske stope rasta bruto domaćeg proizvoda (BDP), zahvaljujući niskoj startnoj bazi, ali i velikim prirodnim bogatstvima: Angola je sedma zemlja sveta po izvozu sirove nafte, sa oko dva miliona barela dnevno. Izvoz sirovina poput nafte, dijamanata, kafe, drveta, omogućili su Angoli da joj u periodu 2006–2008. BDP raste skoro 21 odsto godišnje. Nakon pada zbog svetske finansijske krize, od 2010. angolska privreda ponovo stabilno raste i procena je da će u 2014. imati rast iznad sedam odsto. Ambasador Republike Angole u Srbiji Toko Serao za "Vreme" govori o mogućnostima privredne saradnje dve zemlje, nekada blisko povezane članstvom u organizaciji Nesvrstanih.\n"VREME": U Srbiji ste četiri godine i napustićete ambasadorsko mesto na leto. Kako biste ocenili odnos Angole i Srbije kada ste došli, a kako sada kada odlazite?\nTOKO SERAO: Zbog situacija u kojoj su se nalazile obe zemlje, tokom devedesetih godina odnosi između Angole i Srbije praktično su nestali u jednom trenutku. Pre toga, ovi odnosi su tradicionalno uvek bili dobri, ali sve što se tih godina dešavalo u Srbiji i u Angoli, prouzrokovalo je da se ti odnosi skoro ugase. Ja sam ovde došao sa posebnom misijom – da ponovo uspostavim nekadašnje tradicionalne odnose. Bez sumnje, prvi zadatak bio je da napravim balans u već postojećim odnosima i da započnem stvaranje novih. Kada je reč o prethodne četiri godine, mislim da sam ispunio misiju – danas sa ponosom možemo da kažemo da smo ponovo uspostavili tradicionalne odnose između naše dve zemlje. Očigledno je da smo došli do nivoa koji smo želeli da dostignemo, i na dobrom smo putu da se ova odlična saradnja i nastavi. Dovoljno je da pomenem da su u periodu od ove četiri godine dva srpska ministra posetila Angolu, a jedan angolski ministar i nekoliko državnih sekretara bili su u Srbiji. Preneli smo know-how iz Srbije u Angolu i time doprineli ekonomskom oporavku moje zemlje. Nekoliko državnih i privatnih preduzeća iz Srbije trenutno obavljaju važne poslove u Angoli i moram reći da veoma dobro rade. Konkretno, postoji primer firme Jomil, koja obavlja mnoštvo poslova u Angoli, poput remonta vojne opreme i poslova u civilnom građevinarstvu. Jomil trenutno radi i na izgradnji fudbalskog stadiona, za fudbalski tim koji pripada vojsci, a u Beogradu je ista ova firma već izgradila i zvaničnu rezidenciju ambasadora Angole u Srbiji. To je jedina rezidencija nekog ambasadora Angole na Balkanu, tako da praktično možemo da govorimo o svojevrsnom angolskom sedištu u ovom regionu. Stoga, imamo želju da u daljim poslovima Jomil još više svog iskustva prenese u Angolu. To je samo jedan od primera srpskih firmi koje uspešno posluju u mojoj zemlji, a da se ne bismo ograničili samo na jednu firmu, pomenuću i druge uspešne primere poput Vlatacoma, Planuma, kompanije Nelt, Instituta za kukuruz iz Zemun Polja, kao i firmu Amiga iz Kraljeva, koja je vezana za razvoj sportske infrastrukture. Angola je pokazala da ceni zalaganje srpskih firmi, i to ne samo u oblasti vojske i infrastrukture, već i u raznim drugim oblastima. Da rezimiram, odnosi Srbije i Angole u ove četiri godine doživeli su veliki razvoj. To je, u stvari, izraz tesnih političkih odnosa ove dve zemlje. Kao što znate, u doba bivše Jugoslavije, SFRJ je bila veoma solidarna sa Angolom dok se ona borila za nezavisnost, a i Angola je takođe bila solidarna sa Srbijom tako što nikada nije priznala nezavisnost Kosova. Dakle, odnosi su dobri, ali moraju još da se razviju, kao što mora da se razvije i privredna razmena. Ja srpskim firmama nudim svojevrstan izazov i kažem: Angola je zemlja prilika, ali vi morate ići u susret tim prilikama, a ne da čekate da one dođu kod vas. Zato se divim agresivnosti Jomila koji je prihvatio izazov, iskoristio priliku koja mu je data, i traži nove šanse, a sve to je na dobrobit na obe strane, i srpske i angolske.\nKažete da postoji ekonomska saradnja, ali da ona mora biti bolja. Na koje grane privrede ste mislili? Da li je trenutno vojna saradnja najviše eksploatisana?\nNaša saradnja treba da se vidi u svim oblastima ekonomske rekonstrukcije. Čak i u sektoru odbrane u kom je angažovana Angola, postoje mnoge civilne komponente. U Angoli se trenutno gradi vojna bolnica, tako da je tu već reč o medicini i civilnom stanovništvu, a razmišlja se i o tome da se osnuje kompanija za proizvodnju lekova. Postoje i ugovori u vezi sa obnavljanjem infrastrukture, aerodroma. Kada je reč o obrazovanju, u Srbiji trenutno boravi priličan broj angolskih studenata koji studiraju na Vojnomedicinskoj akademiji, a imamo i stipendiste koji, nevezano za vojsku, studiraju na različitim fakultetima u Srbiji. Njih smatramo najboljim ambasadorima koje Srbija može da ima u Angoli – poznajući srpsku kulturu i jezik, oni će odlično braniti interese Srbije u Angoli kada se vrate. Takođe, mislim da poljoprivreda može da bude ključni sektor u razvoju budućih odnosa. Srbija je zemlja u tranziciji i verovatno je da će se u budućnosti priključiti Evropskoj uniji. Međutim, zemlja ima neprocenjivo nasleđe koje datira iz vremena kada je bila jedan od lidera Pokreta nesvrstanih. Nakon devedesetih, javile su se nove tendencije, Srbija se okrenula Evropi i nekim novim prijateljima. Ali, sada se radujemo jer vidimo da se javljaju nagoveštaji da Srbija ponovo obnavlja te svoje odnose iz prošlosti.\nNa koji način može da se ubrza to obnavljanje odnosa?\nStalnim kontaktima između lidera država, i stalnom saradnjom privrednika dveju zemalja – to je saradnja koju moramo da obnovimo i razvijemo. Nema boljeg promotera slike jedne zemlje od toga kada jedna firma radi u Angoli i kada narod Angole vidi konkretne plodove koje je stvorila ta firma. Treba promovisati tu liniju koja spaja prošlost i sadašnjost.\nAngola i Srbija su veoma različite zemlje kada je reč o strukturi privrede. Međutim, deluje kao da postoje i izvesne sličnosti u problemima. Tu, pre svega, mislim na raširenu korupciju i razvoj pretežno glavnog grada, odnosno preteranu centralizaciju zemlje. Ima li načina da dođe do saradnje u kontrolisanju ovih oblasti?\nKada je reč o Angoli, ne delim isto mišljenje. Razvoj Angole nije centralizovan u Luandi. Samo imajte na umu da je za deset godina zemlja proizašla iz grupe ostrva koja su sada povezana kopnom, izgradnjom puteva, mostova i drugih sredstava za uravnotežen razvoj različitih regiona zemlje. Treba da vidite dostignuća realizovana u deset godina mira za bolji sud o razvojnim naporima u Angoli. Problemi i dalje postoje na putu da se postigne savršenstvo u razvoju. Razvoj je nedovršen proces i Angola čini napore da eliminiše prepreke za postizanje ovog cilja, uključujući borbu protiv korupcije.\nAko se ne varam, Luanda je proglašena za najskuplji grad na svetu pre neku godinu. Zbog čega je to tako, i da li to na neki način koči razvoj cele Angole?\nPostoje objektivni razlozi za to: Prvo, ratna situacija koja je dovela do koncentracije stanovništva u gradu. Luanda nije bila u stanju da primi više od pet miliona ljudi kao što se dogodilo u ratnim godinama. Drugo, budući da je Angola zemlja proizvođač nafte, postojala je koncentracija multinacionalnih naftnih kompanija u prestonici. Veći deo stranih kompanija koje rade u Angoli drži svoje osoblje u Luandi, tako da je sav hotelski kapacitet popunjen – uopšte nije lako iznajmiti sobu u glavnom gradu, sve je zauzeto. I pošto se sve procenjuje na osnovu cena smeštaja i hrane, to je razlog zašto su cene sada tako visoke. Ali to ne znači da Angolci moraju da budu multimilioneri da bi mogli da prežive. Luanda jeste veoma skup grad, ali sve je to ipak relativno.


S. Antonić: U Srbiji se već dugo vodi kulturni rat - Novi Standard\nPobeda jednoumnih „Jugoslovena“ u kulturnom ratu u Srbiji značila bi kraj srpske kulture, smatra sociolog Slobodan Antonić, autor knjige „Demontaža kulture“\nPojam kulturni rat došao je iz američke kulture i označava sukob dve strane u borbi za institucije, kulturne resurse i medije, odnosno naklonost publike, kaže sociolog Slobodan Antonić, autor knjige Demontaža kulture u kojoj dva od osam poglavlja u naslovu sadrže odrednicu „kulturni rat“ – „O kulturnom ratu u Srbiji“ i „Kulturni rat za identitet“.\nU kulturnom ratu u Srbiji na jednoj strani su oni koji drže većinu kulturnih institucija, smatraju se Jugoslovenima i tvrde da je osnovni zadatak naše kulture da izvrši jednu vrstu suočenja Srba sa „genocidom“ iz devedesetih, pre svega sa „genocidom“ u Srebrenici, ističe Antonić.\n„Dakle, imamo vrstu političke književnosti s kojom smo se upoznali kad su nam delili brošuru ‘Lenjin o partijskoj književnosti’ gde se, zapravo, od književnosti očekuje da vaspitava i prevaspitava, tada u duhu socijalizma i komunizma, a danas u duhu suočavanja s prošlošću i prihvatanja tzv. neoliberalizma, odnosno te vrste globalističke ideologije. Ova strana hoće da izvrši jednu vrstu glajhšaltovanja srpske kulture u skladu sa političkom korektnošću i da omogući da se tačno određena dela iz umetnosti dobiju status umetničkog dela, a sa druge strane, da budu afirmisana i zastupljena u medijima, da dobijaju nagrade i predstavljaju srpsku kulturu u inostranstvu“, kaže Antonić.\nNa drugoj strani je tradicionalni pluralizam srpske kulture, što se videlo i po pismu autora koji su nezadovoljni politizacijom NIN-ove nagrade rekli da ne žele da njihova dela budu u konkurenciji, ističe Antonić i dodaje da „kad pogledate spisak tih ljudi, vidite veliki pluralizam poetika, pa i političkih i ideoloških naklonosti“.\nTaj „umetnički pravac“ Antonić naziva „NVO realizmom“ koji podrazumeva da prikazujete bližu prošlost, devedesete godine pre svega, na tačno određen način sa pozitivnim i negativnim junacima, gde su negativci Srbi i srpski zločinci, a pozitivci „Jugosloveni, bratstvo-jedinstvenici“.\nKomentarišući sudske procese četvoro profesora istorije sa Filozofskog fakulteta protiv njihovog kolege Miloša Kovića, Antonić kaže da je reč o pokušaju da se društvena kritika ograniči, tako što će se ljudi zastrašiti da ne budu sudski gonjeni.\nIsti slučaj je i sa tužbom poslednjeg dobitnika NIN-ove nagrade Saše Ilića protiv književnog kritičara Igora Perišića. Po Antonićevom mišljenju, reč je pokušaju da se nateraju svi da isto misle „zastrašivanjem drugačijeg mišljenja“.\nSuđenje podrazumeva ozbiljne troškove, svaki izlazak advokata na sud košta sto evra i ukoliko bi suđenje potrajalo a Ković i Perišić bili osuđeni, morali bi da isplate milionske sume, a ako ne bi mogli, išli bi u zatvor.\n„Odstrel“ Zorana Ćirjakovića\nProgon bivšeg predavača na Fakultetu za komunikacije i medije Zorana Ćirjakovića je pokazni primer na kom se pokazuje snaga tih ideologizovanih struktura, smatra Antonić.\nĆirjaković je „odstreljen u socijalnom smislu“ koordinisanom akcijom ljudi iz medija, samo zato što je oštar kritičar određenih pojava i što je autor termina autošovinizam, koji „tačno pogađa u suštinu tog građanističkog, drugosrbijanskog serkla“.\n„Najpre je javno oklevetan, zatim je sklonjen iz nastave, onda je izbačen sa fakulteta i na kraju, jer je navodno pozivao na ubistvo jedne novinarke, odnosno zamenice glavnog urednika NIN-a, policija mu je došla u kuću, pretresala stan, tražila valjda pištolj kojim on hoće da ubije tu koleginicu i onda su ga vodili u policijsku stanicu da mu uzmu izjavu. Uspeli su da mu naprave neku vrstu pakla od života, on je omršaveo 28 kilograma za godinu dana. Dakle oni su sistematski radili na tome da ga slome i unište i to je pokazna vežba svima. Sad svi mogu da kažu: Pogledajte šta znači suprotstaviti se tim krugovima, šta znači biti na pogrešnoj strani“, smatra Antonić.\nIako je na jednom mestu napisao da bi pobeda „globalista“ u kulturnom ratu značila „gušenje i nestanak istinskog kulturnog pluralizma u Srbiji“, odnosno „smrt srpske kulture“, Antonić kaže da se ne može znati ko će biti pobednik, imajući u vidu turbulencije u kojima živimo.\nIako su nas ove godine naterali sve da nosimo maske, s druge strane maske su pale, tako da su tokom predsedničkih izbora u SAD demaskirana tri velika mita, odnosno tri velike prevare vezane za američko društvo – demokratija, mediji i pravni sistem, ocenjuje Antonić.\nMeđutim, Amerika je i dalje svetski hegemon čija moć nije samo ekonomska, politička i vojna, već i kulturna, a kulturni rat je sastavni deo jedne šire dominacije i hegemonije koja stoji iza celog sistema, kaže Antonić i dodaje da je kultura sastavni deo ideološkog opravdavanja svetskog sistema.\nSudbina Srbije nije samo u srpskim rukama i na neki način će se sudbina kulturnog rata u Srbiji odlučiti i kada dođe do promene odnosa snaga u centrima dominacije i hegemonije, pre svega u SAD i zapadnoj Evropi, jer se i tamo vodi ozbiljan kulturni rat.\nS jedne strane je kapitalistička oligarhija i sa njom povezane političke i medijske elite, a sa druge strane je običan narod i ljudi iz elite, intelektualne i političke, koji pokušavaju nekako da obezbede više prava za običnog čoveka. Oni se stalno optužuju za populizam, što je najnoviji žig koji se stavlja na onoga ko neće da učestvuje u toj vrsti „unutrašnje okupacije svog sopstvenog društva“, smatra Antonić.\n„Od tog sukoba, na neki način zavisiće i sudbina ove naše borbe, mada to naravno ne znači da mi treba da sedimo i čekamo šta će se tamo desiti. Mi moramo da pružamo otpor tim antidemokratskim, antiliberalnim, antiumetničkim tendencijama koje dolaze sa strane ili su ovde indukovane“, zaključio je Antonić.\nIzvor Sputnjik, 10. januar 2021.\nPreporučujemoVladimir Sudarjugoslovenstvokulturni ratSlobodan AntonićSrbija


Dacia će ove godine predstaviti Duster pickup - Klix.ba\n10.2.2019. u 08:43\nPickup verziju Dacijinog Dustera smo već vidjeli, no ona nije proizvod ove rumunske kompanije nego kompanije Romturingia. Ipak, Renault u čijem je vlasništvu Dacia je saopćio da će zvanična pickup verzija Dustera svjetlo dana ugledati već ove godine.\nIz Renaulta je stigla informacija da je pickup ušao u proces homologacije te da će biti predstavljen tokom tekuće godine. Generalni direktor renaulta za komercijalna vozila u Rumuniji Hakim Boutehra je najavio planove za pickup verziju veoma popularnog i uspješnog SUV-a Duster. Kako bi se to ostvarilo, inžinjeri iz Renaultovog tehničkog centra u Tituu su se udružili s tehničarima iz kompanije Romturingia.\nO pickupu se zasad malo zna, ali je Boutehra rekao da će to prije svega biti vozilo fokusirano na rad, nego na određeni stil života kao što je Renault Oroch baziran na Dusteru, koji se pojavio u Južnoj Americi 2015. godine.\nBoutehra je najavio i najmanje tri verzije različitih Dacijinih modela od kojih će jedna biti SUV.\nDacia postaje važan igrač u Evropskoj uniji te je prošle godine prodala 528.249 automobila, a to je značajno povećanje od 11,7 posto u odnosu na godinu ranije.\nAko sve prođe prema planu, Duster pickup će se u prodaji naći u drugom tromjesečju ove godine.


Bela kuća je primila dugo očekivani paket novih sankcija protiv Rusije - Infobrif\nBela kuća je primila dugo očekivani paket novih sankcija protiv Rusije\nObjavljeno 29.03.2019. u 18:26\nBela kuća je primila dugo očekivani paket novih sankcija protiv Rusije, čiji je cilj kažnjavanje Kremlja zbog napada nervnim gasom na bivšeg ruskog špijuna koji je živeo u Velikoj Britaniji, javlja Blumberg.\n„Zvaničnici Stejt departmenta i američkog Ministarstva finansija proučili su ove sankcije i čekaju odobrenje Bele kuće kako bi ih objavili“, izjavile su za agenciju dve osobe upoznate sa temom, koje su insistirale na anonimnosti.\nTrivan: Sankcije protiv velikih zagađivača ključ za čistiji…\nDvadesetak srpskih firmi za izvoz oružja na udaru američkog…\nPodseća se da je Stejt department u septembru prošle godine saopštio da u novembru očekuje nametanje finansijskih ograničenja Moskvi, pošto su pojedini članovi Kogresa tvrdili da su sankcije neophodne zbog Akta o kontroli hemijskog i biološkog naoružanja i eliminisanju ratnih aktivnosti iz 1991. godine, a nakon što su SAD utvrdile da je Kremlj odgovoran za pokušaj ubistva Sergeja Skripalja i njegove ćerke 2018. u engleskom gradu Solsberiju, uz pomoć ruskog otrova iz vrste zvane „Novičok“.\nNavodi se da su Skripaljevi preživeli napad, ali je jedna britanska državljanka preminula pošto je bila u kontaktu s ovim agensom. Ruska vlada je demantovala umešanost u ovaj incident.\nKoji klub najskuplje naplaćuje svoje dresove sponzorima? (FOTO)\nSabo zablistao: Ostvario najbolje vreme na svetu ove sezone\nDvadesetak srpskih firmi za izvoz oružja na udaru američkog embarga\nEvropa ćuti, Erdogan preti: Poslaću vam teroriste


Cvijanović: Institucije Srpske podržavaju ulaganja u opštinu Vlasenica - infoBirač\nPredsjednica Republike Srpske Željka Cvijanović danas je posjetila opštinu Vlasenica gdje je svečano otvorila rekonstruisani objekat Predškolske ustanove Prvi koraci.\nNakon sastanka sa načelnikom opštine Vlasenica Miroslavom Kraljevićem na kome je razgovarano o o investicijama koje su urađene ili su u toku u ovoj opštini, a bilo je riječi i o predstojećim ulaganjima koje će podržati institucije Republike Srpske.\nNakon sastanka, koji je održan u kabinetu načelnika opštine, predsjednica Cvijanović i Kraljević posjetili su gradilište novog objekta Policijske stanice, zatim kompaniju Alpro, nakon čega je predsjednica Srpske svečano otvorila rekonstruisani objekat Predškolske ustanove Prvi koraci.\nNa kraju radne posjete opštini Vlasenica predsjednica Srpske posjetila je mjesto izvođenja radova na izgradnji Studentsko-đačkog doma Srbija. Predsjednica Republike Srpske Željka Cvijanović rekla je danas da je Vlada u prethodnom periodu obezbijedila oko 700.000 KM da bi policija imala adekvatne uslove za rad na teritoriji opštine Vlasenica.\n– Širom Republike Srpske mogli ste primijetiti da smo u prethodnih nekoliko godina odobravali sredstva za bolje uslove za rad policije, bilo da je riječ o velikim centrima kao što je banjalučki u Zalužanima ili je riječ o stanicama u svim našim opštinama – izjavila je Cvijanovićeva novinarima.\nIzgradnja policijske stanice i studentsko-đačkog doma Srbija predstavljaju najveće investicije u opštini Vlasenica u posljednjih 30 godina.\n(Izvor: rtrs.tv i infobirac.net)\nU dvije zvorničke srednje škole završen prvi upisni rok\nU Vlasenici pronađena minsko-eksplozivna sredstva


Za ŠEST DANA stiže 5.000 za penzionere, a od NOBEMBRA povećava se plata i za RADNIKE: Povećanje i do 15 ODSTO! | Najnovije vesti - Srbija danas\n29.10.2019. • 08:14 Tanjug\n- Situacija nam je izuzetno dobra, mi smo zato prvi put posle pet godina imali rebalans budžeta, a taj višak novca smo usmerili ka većim kapitalnim investicijama, ka povećanju plata u javnom sektoru i penzija i ka isplati jednokratne pomoći penzionerima - saopšteno je.\nSaopšteno je da će 4. ili 5. novembra biti isplaćena obećana pomoć penzionerima u visini od po 5.000 dinara, a da će od 1. januara biti povećane penzije po švajcarskoj formuli, gde se penzija određuje na osnovu visine prosečne plate i visine inflacije.\n- Po poslednjoj informaciji povećanje za penzionere od 1. januara biće 5,4 odsto - istakli su i dodli da svega ovoga ne bi bilo da nismo sproveli teške mere, koje danas daju rezultate, i omogućavaju i povećanje plata u javnom sektoru.\nPovećanje plata u javnom sektoru, u rasponu od 8 do 15 odsto, biće od novembarske plate, a koja se isplaćuje u decembru.\n- Kao što je i ranije napominjano, medicinske sestre će dobiti povećanje od 15 odsto, a prate ih doktori sa 10 odsto, dok će zaposleni u državnoj upravi imati povećanje od osam odsto - kažu u ministarstvu navodeći da je ovo treća godina zaredom sa povećanjem plata u javnom sektoru.\nOve godine očekuje se privredni rast od 3,5 odsto, a možda i 3,6 ili 3,7 odsto.\n- Očekuje se da će biti i do 3,7 odsto. Pre svega, imate eksterne faktore koji utiču na tu stopu rasta, usporavanje ekonomije u Nemačkoj i Italiji koji su naši najveći spoljnotrgovinski partneri, ali s druge strane, povećane investicije kod nas, pogotovo u građevinarstvu, su dovele do toga da, uprkos usporavanju, imamo stopu rasta od 3,5 odsto, a za sledeću godinu cilj nam je 4 odsto - saopšteno je.\nVlada se vrlo pažljivo bavi javnim finansijama i sada je cilj da se našoj ekonomiji obezbede veće stope rasta.\n- Naše stope rasta, i to su nam potvrdili i MMF i Svetska banka, mogu da budu i 6 i 7 odsto. Zbog toga izlazimo sa Nacionalnim investicionim programom, koji je najavio predsednik Aeksandar Vučić, a koji predviđa izdvajanje od 10 milijardi evra za kaptalne projekte kako bismo još više podstali razvoj naše ekonomije - rečeno je u resornom ministarstvu.\nUz dalje investiranje i uz efikasnost adminsitracije, infrastrukturne projekte, povećanje potrošnje uz smanjenje opterećenja na zarade dolazimo do većeg privrednog rasta, a visoka stopa rasta za nas znači nove fabrike, nova radna mesta, nove kilometre auto-puteva, savremene bolnice i škole, ulaganje u obrazovni sistem. Srbija je po visini stranih direktnih investicija na oko 2,3 milijardi evra, za sedam meseci, što je za 43 odsto više nego u istom periodu lane, što znači da smo na pragu još jedne rekordne godine po tom pitanju.\nSrbija je napredovala i na Duing biznis listi Svetske banke, da je sada na 44. mestu, pri čemu smo među top 10 zemalja po brzini izdavanja građevinskih dozvola.\n- To znači da kada investitor odlučuje gde će da ulaže, on gleda koje su zemlje na toj listi rangirane pri vrhu, jer su to zemlje koje su sigurne za ulaganje, zato je veoma važno što napredujemo na tim objektivnim istama, jer time uvećavamo broj investicija - saopšteno je.\nPrivreda gubi MILION EVRA dnevno zbog albanskih taksi, a evo zašto Srbija nije ODGOVORILA ISTOM MEROM\nHITNO ZABRANJEN UVOZ MANDARINA! Analiza otkrila da je VOĆE IZ TURSKE prepuno OTROVA\npovećanje plata povećanje penzija nezaposlenost medicinski radnici penzije penzioneri javni dug


SPO GROCKA: Sramota čime se bave pojedini sajtovi - Grocka Info\nNaslovna Vesti Politika SPO GROCKA: Sramota čime se bave pojedini sajtovi\nSPO GROCKA: Sramota čime se bave pojedini sajtovi\nU nizu laži koje iznosi portala Naša Grocka, pojavila se i informacija da lokalni odbor Srpskog pokreta obnove ne podržava SNS u Grockoj, i da ne učestvuju u kampanji koja je u toku. Zbog ovakvih laži i neistina, danas nas je kontaktirao ovlašćeni koordinator SPO-a Grocka, iz Vrčina, gospodin Sava Starčević koji je ovu vest i demantovao.\n“SPO Grocka daje bezrezervnu podršku naprednjacima u Grockoj, i aktivno učestvuje u kampanji koja se odvija po planu. Celokupan opštinski odbor prezadovoljan je saradnjom sa SNS-om, i stanjem terenu koje pokazuje ogromnu podršku našoj koaliciji oko SNS-a. Bili smo šokirani ovakvim neistinama i podmetanjima, i morali smo da reagujemo na ovakav način. Nadamo se da će te retrogradne snage, posle ovih izbora nestati sa političke scene, kako u Srbiji, tako i u Grockoj.” – rekao je u kratkoj izjavi za Grocka info, gospodin Sava Starčević, inače bivši predsednik opštine Grocka iz 2003. godine.\nPrethodni tekstDNO: Pokret socijalista Grocka ogorčen lažima Naša Grocka\nSledeći tekstGROCKA: Teška zloupotreba humanitarne organizacije u političke svrhe


Narodna biblioteka Užice i LINK group nagrađuju! - Kolektiv Užice\nNaslovna Novosti Narodna biblioteka Užice i LINK group nagrađuju!\nPovodom Svetskog dana knjige, mogućnost da pohađaju besplatne online kurseve engleskog imaće članovi biblioteka širom naše zemlje, između ostalih i članovi Narodne biblioteke Užice.\nUspešno se nastavlja akcija u kojoj BusinessAcademy, kao deo LINK groupa, poklanja besplatne online kurseve engleskog bibliotekama širom Srbije.\nOvoga puta, povodom Svetskog dana knjige, mogućnost da pohađaju besplatne online kurseve engleskog imaće članovi biblioteka širom naše zemlje.\nU dosadašnjim akcijama učestvovalo je preko 100 edukativnih i kulturnih ustanova, u kojima je više od 400 ljudi dobilo mogućnost da besplatno pohađa neki od ponuđenih kurseva.\nPonosno objavljujemo da se akciji priključuju i biblioteke iz naših krajeva i da će mogućnost da dodatno nauče engleski jezik ili savladaju obradu teksta sada imati i članovi Narodne biblioteke Užice.\nNakon što se registruju na strani prijave, dobitnicima će biti omogućeno da putem platforme za online učenje pristupe kursevima od kuće i u vreme kada njima najviše odgovara.\nObeležavanjem Svetskog dana knjige želimo da istaknemo koliko je važno redovno čitati knjige i ulagati u sebe na ovaj način.\nPozivamo i ostale kompanije da se uključe u slične akcije kako bi na bilo koji način mogli doprineti da se poboljšaju kvalitet i uslovi života članova našeg društva.\nPrethodni tekstPrvi turistički objekti na Palisadu\nSledeći tekstKako je nekada izgledao marketing?


RTCG - Radio Televizija Crne Gore - Nacionalni javni servis :: Korona virus - Crna Gora :: Uči doma na RTCG2 gledalo 103.572 građana\nŠEHOVIĆ 27. 03. 2020. 14:35 >> 18:10 1\nRTCG2 je tokom prvog dana emitovanja #UciDoma sadržaja gledalo 103.572 građana. Najveći broj gledalaca uz RTCG2 je bio u periodu od 8 do 14 sati, kada je u prosjeku svaki minut ove sadržaje pratilo blizu 20.000 gledalaca. To je, na osnovu podataka Telekoma i Ipsosa saopštio danas ministar prosvjete dr Damir Šehović.\n„Dodatno, podaci o gledanosti MNE sporta, odnosno sad Uči doma 1 i 2, će biti dostupni u narednih nekoliko dana, ali nema nikakve sumnje da su takođe odlični. Prema okvirnim informacijama kojima raspolažemo, i ova dva kanala su u vrhu po gledanosti od početka emitovanja programa za učenje na daljinu #UciDoma'", nagklasio je Šehović.\nUrednik RTCG2 Sabrija Vulić ističe da je Javni servis ovim projektom i projektom Živimo kulturu, još jednom potvrdio svoju osnovnu funkciju, a to je da bude u službi građana Crne Gore.\n"Ovih dana stavili smo sve svoje raspoložive kapacitete u funkciju, strogo vodeći računa o zdravlju zaposlenih, a što je bio dodatni napor. Vjerujem da smo do sada odradili posao kako treba, čemu idu u prilog u činjenice o gledanosti naših programa“, kazao je Vulić.\nI vebsajt #UciDoma, je, kako je saopšteno iz Ministarstva prosvjete, takođe za kratko vrijeme postao izuzetno posjećen.\n"Tačnije, samo u prvih nekoliko dana imao je oko 85 000 posjeta od strane 41 000 korisnika, a zaključno sa današnjim danom očekuje se oko 50 000 korisnika i oko 100 000 posjeta", navodi se u saopštenju.\nŠehović je nastavnicima poručio da su ponosni na pogledalo 103.572 građana\n"To je bilo moguće zbog dvije stvari: nevjerovatnog entuzijazma svih koji su radili na tehničkom dijelu Projekta i nijesu pitali za radno vrijeme, kao i zbog nastavnika koji su, ne razmišljajući o stresu i naporu kome sebe izlažu, pristali na ovaj, slobodno mogu reći poduhvat. No, ne zaboravimo i sve one nastavnike koji nijesu pred kamerom, ali jednako predano rade svoje posao", navodi se u saopštenju.\nSve navedeno, kako je dodao, potvrda je da smo svi zajedno pokrenuli i podržali odličnu inicijativu, na koju djeca reaguju.\n"Ona nam je dala smjernice za inovacije u sistemu obrazovanja koje će biti od izuzetne koristi i onda kad kriza prođe", zaključio je Šehović.\nPrilog: Dijana Drašković, TVCG\nDamir Šehović Uči doma\nWi-Fi signal u svim CG školama\nZloupotreba djece u školama je neoprostiva\n07:48 Zaštitne maske više nijesu obavezne


Uhapšen čovek koji je gurao svoju decu u slot mašinu da mu izvuku Nintendo Switch - PLAY!\nUhapšen čovek koji je gurao svoju decu u slot mašinu da mu izvuku Nintendo Switch\nPre par dana se u američkoj saveznoj državi Masačutes desio retko bizaran slučaj kada je jedan muškarac rešio da uz pomoć svoje male dece “osvoji” nagrade iz mašine sa nagradama na nešto alternativniji način.\nNaime, u jednom tržnom centru, u BarBer Cut Lite mašini (mašina iz koje “hvatate” nagrade) postoji i Ninteno Switch konzola, i pomenuti muškarac je kroz otvor ispod, gde se osvojene nagrade preuzimaju, rešio da ugura svoju ćerkicu kako bi mu izvukla konzole i još neke druge nagrade.\nDete, koje naravno nije ništa krivo jer je samo pratilo ono što kaže otac, je to uradilo na veoma efikasan način i brzo je izvuklo napolje Ninteno Switch i Nintendo 3DS, kao i još par drugih stvari.\nCeo ovaj bizaran slučaj možda nikada ne bi ni bio otkriven da nije sniman i javno prikazan, pa je posle par dana sakrivanja, osumnjičeni muškarac rešio da se sam preda policiji i sada je pokrenut slučaj protiv njega za krađu, ali i za ozbiljno ugrožavanje svoje dece, jer ne smemo ni da pomislimo kako stvari mogu da pođu naopako kada ugurate malu devojčicu unutar ovakih mašina.\nCelu situaciju možete videti na snimku ispod, koji je ovog čoveka i “proslavio” i zasluženo odveo u zatvor.\nRelated Items:BarBer Cut Lite, nagrade, nintendo, slot machine, Switch


I za ovo proleće popularno „srce“\nGlas javnosti, 08. 04. 2009.\nSedma noć 14. Jakobs fešn selekšna protekla je u znaku novih kolekcija „Kotona“, popularnog brenda „Snjeet years“ i naše dizajnerke Milene Radović. Velikom broju gostiju koji su se preksinoć našli u Kristalnoj dvorani beogradskog hotela „Hajat“ predstavljeni su šarenoliki prolećni i letnji\nGlas javnosti, 03. 04. 2009.\nRevijom modne kuće „Sent Džordž“ u zemunskom pozorištu „Madlenijanum“ otvoren 14. jakobs fešn selekšn, a ako je suditi po početku poštovaoce modnih trendova u naredne dve sedmice očekuje program prepun novih ideja, stilova i modela.\nBikini od Orijenta do Afrike\nNovi modeli popularnog brenda „Vumen sikret“ predstavljeni su preksinoć brojnoj publici koja se našla u Kristalnoj dvorani hotela „Hajat“. Ovaj modni događaj obogatila je specijalna gošća revije Katarina Radivojević, za koju kažu da je svojim atraktivnim izgledom i talentom baš ona prava\nBEOGRAD - Iza postupka za oduzimanje mog crnogorskog državljanstva, za koji smatram da je politički motivisan - stoji Socijaldemokratska partija Crne Gore. Ovo je za Glas javnosti rekao lider crnogorske opozicione\nMere su šansa za korupciju\nBEOGRAD - Direktor Institut za tržišna istraživanja Miloje Kanjevac rekao je juče da bi ekonomska kriza u Srbiji izbila čak i da ne postoji u svetu. On svoju tvrdnju, između ostalog, obrazlaže time da je spoljni dug Srbije u poslednjih\nKamiondžije ponovo jezde\nGlas javnosti, 03. 02. 2009.\nBEOGRAD - Ministar infrastrukture Milutin Mrkonjić izjavio je da će putarine za srpska i inostrana vozila na srpskim putevima biti izjednačene, a tu odluku vlada će donetu u četvrtak. Tako će se rešiti spor oko dozvola za prolazak srpskih kamiona\nBEOGRAD - Srbija je danas počela sa primenom Prelaznog trgovinskog sporazuma sa Evropskom unijom pošto na snagu stupaju izmene Zakona o carinskoj tarifi. Ipak, građani u ovoj godini ne treba da očekuju mnogo jer proizvodi\nDržava treba da obezbedi stabilan kurs\nGlas javnosti, 29. 01. 2009.\nBEOGRAD - Predsednik Saveza ekonomista Srbije Dragan Đuričin ocenio je juče da država ne bi trebalo da interveniše prema privatnom sektoru obezbeđivanjem jeftinog novca, već da obezbedi stabilan kurs.\nBEOGRAD - Predstavnici Udruženja proizvođača duvana Srbije juče su se sastali sa ministrom poljoprivrede Sašom Draginom i razgovarali o isplati premija za duvan u 2009. godini. Milorad Antonić, predsednik tog udruženja, rekao\nBEOGRAD - Velimir Ilić, šef poslaničkog kluba NS, juče je izneo u javnost da se mleko u prahu iz Španije uvozi u Srbiju, upitavši vladu ko je ucenio proizvođače konditorskih proizvoda da kupuju to mleko, a ne mleko koje proizvode srpski seljaci i ko zarađuje na tome. Seljaci u celoj Srbiji su u\nBEOGRAD - Bez obzira na predviđanja stručnjaka da će doći do pada plata i kupovne moći građana, prodavci će do kraja sedmice ipak povećati cenu mesa. Mimo ekonomske logike, u maloj tražnji, nedostatak ponude žive stoke ipak je prevagnuo na stranu poskupljenja.\nPola godine bez regresa i toplog obroka\nBEOGRAD - Na osnovu prvih pregovora članova vlade, sindikata i Unije poslodavaca Srbije primenu proširenog dejstva Opšteg kolektivnog ugovora, mogao bi da zameni novi aneks OKU kojim će se na šest meseci odložiti\n„Satelit“ na popravnom\nBEOGRAD - Vrhovni sud Srbije ukinuo je rešenje Okružnog suda u Beogradu da nema mesta sprovođenju istrage protiv bivšeg ministra odbrane Prvoslava Davinića za zloupotrebu položaja u slučaju „Satelit“ i predmet vratio prvostepenom sudu na ponovno odlučivanje, saopštio je juče VSS.\nBEOGRAD - Udruženje porodica kidnapovanih i ubijenih na Kosovu i Metohiji odlučilo je na vanrednoj sednici, zbog određivanja pritvora predsedniku Simi Spasiću, osumnjičenom za silovanje bivše supruge, da do daljnjeg


ZVIZDIĆ: NATO JE ZA BIH SINONIM ZA STABILNOST I PROSPERITET\nPredsjedavajući Vijeća ministara Bosne i Hercegovine Denis Zvizdić kazao je jučer u uvodnom obraćanju na 94. Rose-Roth seminaru Parlamentarne skupštine NATO-a, na 3. sesiji “Reformska agenda BiH i politička situacija”, da ovaj skup za Vijeće ministara BiH, kao i za njega lično, predstavlja važan i poseban signal da je regija zapadnog Balkana, a samim tim i BiH, ponovno u fokusu svih procesa koji su u vezi s evropskim i euroatlantskim integracijama.\n“Upravo ovaj, kao i mnogi drugi događaji i susreti koji se dešavaju u BiH, kao i na prostoru drugih zemalja zapadnog Balkana, predstavljaju dodatni stimulans i daju jasnu evropsku perspektivu našem regionu”, istakao je Zvizdić.\nU ovom kontekstu, spomenuo je posljednji samit premijera zapadnog Balkana, kada je ponovo naglašena evropska perspektiva ovog regiona, poslane jasne poruke mira, saradnje i stabilnosti kao ključnih prioriteta djelovanja svih vlada regiona te napravljen još jedan važan iskorak u pravcu jačanja ekonomske saradnje te međusobnog razumijevanja i poštovanja.\n“Ono što je posebno bitno za nas u BiH, osim činjenice da su sve zemlje regiona jasno i nedvosmisleno opredijeljene ka očuvanju mira i stabilnosti regije, jeste definiranje zajedničkih prioriteta i kreiranje regionalnih projekata koji znače kvalitetno povezivanje u pravcu jačanja ekonomske saradnje i stvaranja zajedničkog tržišta”, napomenuo je predsjedavajući Vijeća ministara.\nIpak, dodao je, mir i stabilnost su osnovni i najvažniji prioriteti, a za BiH NATO jeste sinonim za stabilnost i prosperitet.\nS tim u vezi, istakao je da dinamika napredovanja u pravcu uspješnih integracija u EU i NATO u najvećoj mjeri zavisi od “nas samih” te od uspješne provedbe započetih reformi i od ukupne modernizacije same države.\n“I mi smo zaista u potpunosti posvećeni aktuelnim reformskim procesima koji će u konačnici značiti prihvatanje pravne stečevine i savremenih EU standarda, ali i plansku i održivu valorizaciju naših ukupnih prirodnih i ekonomskih resursa. S druge strane, očekujemo ispravno razumijevanje situacije u BiH i na Balkanu”, rekao je Zvizdić.\nPodsjetio je da je BiH napornim radom uspjela postići značajan napredak u svim oblastima, između ostalih, navodeći primjer usvajanja Ekonomske Reformske agende za period 2015-2018.\nGovoreći o EU integracijama BiH, istakao je da je prošla godina bila najuspješnija “evropska” godina za BiH, što je potvrđeno i u Izvještaju Evropske komisije za 2015. te 2016. godinu.\nTakođer, napomenuo je da je nakon sedam godina stupio na snagu Sporazum o stabilizaciji i pridruživanju, a nakon pet godina zastoja, u augustu prošle godine je usaglašen tekst odluke o Mehanizmu koordinacije koji je usvojen na svim nivoima vlasti. Osim toga, uspostavljen je i Kolegij za evropske integracije i Komisija za evropske integracije te je u toku formiranje radnih grupa čiji je bazni zadatak da pripreme odgovore na Upitnik EU za BiH.\n“Međutim, prije nego što postanemo dio šireg društva unutar EU i unutar NATO-a, bitno je osim poduzimanja konkretnih koraka u samoj zemlji, aktivno raditi na unapređenju regionalne saradnje”, podvukao je Zvizdić, naglasivši da je jedan od prioriteta vanjske politike BiH upravo regionalna saradnja koja doprinosi stvaranju stabilnog i sigurnog ambijenta u regionu.\nU tom smislu napomenuo je da BiH s najbližim susjedima i ostalim zemljama regije kontinuirano radi na intenziviranju stalnog političkog dijaloga o bilateralnim i multilateralnim pitanjima, s posebnim naglaskom na saradnju na putu evropskih i evrotlantskih integracija.\n“Vijeće ministara posebnu pažnju posvetilo je jačanju dobrosusjedskih odnosa te je nakon održavanja prve zajedničke sjednice s Vladom Republike Srbije u toku dogovor o održavanju naredne sjednice. Intenzivirana je i bilateralna saradnja sa Republikom Hrvatskom i načelno je dogovoreno održavanje zajedničke sjednice vlada polovinom ove godine, a tokom službene posjete Vladi Crne Gore je također dogovoreno održavanje zajedničke sjednice u ovoj godini”, naveo je Zvizdić.\nNaglasio je da se dodatni doprinos stabilizaciji prilika u BiH, ali i u regiji, ogleda se i u posvećenom pristupu u donošenju zakonskih i strateških dokumenata s ciljem jačanja funkcioniranja pravosuđa te adekvatne borbe protiv korupcije, svih oblika organizovanog kriminala te borbe protiv terorizma.\nS tim u vezi informirao je da je Vijeće ministara BiH u prošloj i pretprošloj godini povećalo budžet agencija za provođenje zakona s ciljem jačanja borbe protiv svih oblika organizovanog kriminala, korupcije i terorizma te da je prošle godine usvojen Akcioni plan za provedbu Stretegije za borbu protiv terorizma (2015-2020), čime je BiH u potpunosti ispunila zakonodavne obaveze u borbi protiv terorizma.\n“Nastavak rada na provođenju reformi zadržavanjem fokusa na one oblasti koje će doprinijeti stabilnosti te ukupnom socio-ekonomskom oporavku i razvoju društva je bio i ostaje naš imperativ”, potcrtao je i dodao da je strateško-politički cilj Vijeća ministara da do kraja 2018. BiH stekne status kandidata za članstvo u EU, s perspektivom otvaranja prvih poglavlja.\nMeđutim, naglasio je da je dodatni cilj za BiH, koji je bitan radi osiguranja stabilnosti, ekonomskog i političkog napretka te daljnjeg ukupnog razvoja zemlje, aktivacija Akcionog plana za članstvo u NATO-u (MAP).\n“BiH je u procesu reformi učinila niz koraka u pravom pravcu, posebno u sektoru odbrane te je uz značajnu podršku NATO-a već preuzela i određene NATO standarde. Predsjedništvo BiH je u novembru prošle godine potvrdilo spremnost potpunog ispunjenja uslova za aktiviranje MAP-a, a veliki iskorak napravljen je donošenjem Pregleda odbrane i planom modernizacije Oružanih snaga BiH”, podsjetio je.\nZa saradnju između BiH i NATO-a kazao je da se odvija na visokom nivou te posebno pozdravio NATO-ovo opredjeljenje za “Politiku otvorenih vrata”, na osnovu individualnog napretka aspiranata, istakavši da je to opredjeljenje od ključnog značaja za dalje stimuliranje reformi i širenje oblasti sigurnosti i stabilnosti.\n“Lično smatram da BiH treba postati članica NATO-a, ne samo zbog garancije unutrašnje sigurnosti, nego i zbog činjenice da će BiH ispunjavanjem standarda koje zagovara NATO, postati sigurna i prosperitetna država u kojoj će demokratija, vladavina prava i poštivanje ljudskih prava postati trajne kategorije”, kazao je Zvizdić, pojasnivši da bi zbog toga aktivacija MAP-a bila odluka koja bi značajno ubrzala procese jačanja mira i stabilnosti te podigla investicioni rejting BiH na veći nivo.\nNaglasio je da, uime Vijeća ministara i njegovo lično ime, garantira istinsku posvećenost realizaciji reformi koje će životni standard i osjećaj sigurnosti svih bosanskohercegovačkih građana podići na veći nivo.\n“BiH je istinski partner za sve procese koji će njenim građanima na cijelom teritoriju donijeti blagostanje i prosperitet – poruka je kojom je predsjedavajući Vijeća ministara BiH završio svoje izlaganje na NATO seminaru”, saopćeno je iz Vijeća ministara BiH.\nIzvor: FENA (22. Mart 2017.)


Saturday, 28 May 2022 08:49\nSa jedne strane Madriđani sa rekordnih 13 titula, predvođeni Karimom Benzemom i neverovatnim putem do finala - tri čudesna preokreta protiv PSŽ-a, Čelsija i Mančester Sitija, a sa druge Liverpul, koji uprkos gubitku titule u Premijer ligi, možda važi i za blagog favorita.\n"U finalu može svašta da se desi. Moramo da budemo spremni na sve. Postoje stvari koje ne možete kontrolisati. Imali smo dovoljno vremena da se pripremimo i finale dočekujemo spremni", rekao je na zvaničnoj konferenciji za medije trener Reala Karlo Anćeloti.\nItalijanski stručnjak peti put predvodiću ekipu u finalu, u prethodna četiri dva puta je slavio sa MIlanom i jednom sa Realom, a izgubio je samo u kultnom meču Milan - Liverpul u Istanbulu posle prednosti od 3:0 na poluvremenu.\n"Znam da čudno zvuči, ali mislim da je moja ekipa najbolje odigrala baš u tom finalu koje sam izgubio", istakao je Anćeloti.\nReal je u nstvarnoj serij od sedam uzastopnih pobeda u finalima, koja je započeta još 1998. godine pogotkom Predraga MIjatovića protiv Juventusa u Amsterdamu.\n"Verujem da smo mnogo naučili iz te utakmice, da smo sazreli. Mnogo smo od tada porasli kao tim. Spremam li iznenađenje? Ne, kada bih mojim igračima pred ovaj meč pokušao da predstavim nešto novo, pomislili bi da sam nervozan, a zaista nisam", izjavio je Klop, koji je posle tog poraza, već naredne sezone, doneo Liverpulu šesti trofej u istoriji pobedom protiv Totenhema u finalu 2:0.


Proglašene najbolje preduzetničke inovacije na nagradnom konkursu Generator Fluo – ICTHub\nProglašene najbolje preduzetničke inovacije na nagradnom konkursu Generator Fluo\nPutovanje u tehnološki hab Societe Generale Grupe u Parizu i priliku za dalji razvoj inovacije u međunarodnom startap okruženju osvojio je tim HearO Glasses koji je razvio proizvod namenjen gluvim osobama za lakše snalaženje u sobraćaju.\nVeliki nagradni konkurs Generator Fluo, koji je pokrenula Societe Generale banka sa mnogobrojnim partnerima, završen je proglašenjem najboljih studentskih preduzetničkih inovacija. U konkursu su učestvovali studenti sa inovativnim projektima za pokretanje novog ili unapređenje postojeće preduzetničke ideje, bez obzira na delatnost. Stručni žiri je procenjivao inovativnost, izvodljivost i održivost pristiglih projekata i u poslednji krug nagradnog konkursa plasiralo se 10 finalista čiji su projekti predstavljeni na sajtu Generatora video prezentacijama koje su osmislili i realizovali studenti prve godine studijskog programa Kreativna produkcija fakulteta FEFA.\nPrvo mesto Generator Fluo – projekat HerO Glasses\nPobedničku inovaciju osmislio je tim HearO Glasses čiji je proizvod namenjen gluvim osobama i omogućava im lakše snalaženje u saobraćaju. U okvir ovih specijalnih naočara su ugrađene LED diode koje svetlosnim signalima na intuitivan način upozoravaju korisnika o neposrednoj opasnosti. Glavna nagrada, inspirativno putovanje za u tehnološki hab Societe Generale Grupe, koje su obezbedili Societe Generale banka i Infostud Grupa, biće prilika da ovaj tim razmeni ideje u međunarodnom startap okruženju i dalje razvija svoju inovaciju. Kompanija Generali Osiguranje Srbija obezbedila je za svakog člana pobedničkog tima i džeparac u dinarskoj protivvrednosti od 500 evra, polise putnog zdravstvenog osiguranja u toku trajanja nagradnog putovanja i nezaboravan obilazak Pariza balonom. Francuski Institut u Srbiji će pobednicima prirediti i jedinstveno upoznavanje sa francuskom kulturom. Inovaciju koja osvoji najviše glasova publike nagradiće Comtrade paketom pametnih uređaja Tesla (TV, tableti i pametni telefoni).\nNagradu publike, paket pametnih uređaja Tesla, osvojio je tim kadrovi.rs čija platforma povezuje studentsko-omladinske zadruge i studente zainteresovane za rad. Kompanija Gigatron obezbedila je mobilne telefone za svakog člana timova Kompostana i Zelena Zona. Projekat Kompostana bavi se preradom biorazgradivog otpada na deponijama u organsko đubrivo- kompost. Tim Zelena Zona osmislio je rešenje za proizvodnju trave u kontrolisanim uslovima kako bi farmeri kvalitetno mogli da hrane stoku tokom cele godine. Freon Frog, rešenje za korišćenje freona unutar nove regulative putem koje će rashladni sistemi moći da budu ekonomični, profitabilni a ujedno doprinesu očuvanju prirode, nagrađen je Doncafe aparatom za kafu La Piccola perla.\nMentorski program Startita u trajanju od mesec dana uz direktno apliciranje za ulaz u narednu Startap akademiju osvojio je tim Trusteed čija platforma povezuje osobe koje imaju dosta pratilaca na društvenim mrežama sa onima koji žele da promovišu proizvode i usluge na ovaj način. ICT Hub centar za tehnološko preduzetništvo obezbedio je tri meseca mentorske podrške i prezentovanje pred ICT Hub Ventures investicionim fondom za tim Pirate Art koji se bavi proizvodnjom estetskih obloga putem tehnologije 3D štampe namenjenim osobama sa invaliditetom. Istraživačko razvojni centar FON-a obezbedio je mesec dana mentorskog programa timu Zelena Zona\nPartneri konkursa koji su takođe obezbedili nagrade za sve inovacije su StartUp Centar, Mainstream, Poslovna Internet Mreža i Coca Cola HBC Srbija. Konkurs Generator Fluo su podržali i Inicijativa Digitalna Srbija i Francuski institut u Srbiji, Evropski omladinski centar i više od 70 fakulteta i Univerziteta i studentskih organizacija.\nViše informacija na www.generator.rs


EP BiH i Općina Visoko uspješno sarađuju na projektu CoolHeating - Privredna štampa\nEP BiH i Općina Visoko uspješno sarađuju na projektu CoolHeating\nNa završnom sastanku timova Općine Visoko i JP Elektroprivreda BiH d.d. – Sarajevo, konzorcijalnih partnera na Projektu CoolHeating – u okviru Programa Evropske Komisije Horizon 2020, načelnica Amra Babić u ime Općine Visoko i Mustafa Musić, u ime JP Elektroprivreda BiH d.d. – Sarajevo, u prisustvu Tarika Begića pomoćnika federalnog ministra energije, rudarstva i industrije, potpisali su Memorandum o razumijevanju za promociju sistema grijanja i hlađenja 4. generacije, što je jedna od projektnih obaveza.\nProjekt CoolHeating se realizuje kao dio Programa Evropske Komisije – Horizon 2020 i pokrenut je s ciljem pružanja podrške implementaciji modularnih sistema grijanja i hlađenja na bazi obnovljivih izvora energije u zajednicama Jugoistočne Evrope.\nImplementacija kompletnog Projekta i puštanje u pogon očekuje u narednih 5 godina, uz godišnju proizvodnja od 20 GWh toplotne energije na bazi obnovljivih izvora energije.\nEnergija proizvedena iz obnovljivih izvora biće korištena za snabdijevanje užeg gradskog stambenog područja i javnih ustanova (škola, sportske dvorane i medicinskog centra), dok je plan da se industrijska zona i dio gradskog područja koji se nastavlja na industrijsku zonu snabdijevaju toplinskom energijom na bazi daljinskog grijanja iz kogenerativnih termoblokova TE „Kakanj“.\nProjekat će biti prezentiran predstavnicima Evrospke Komisije na završnom sastanku konzorcija u Briselu 27. i 28. novembra ove godine.\nEP BiHOpćina Visoko\nPUFBiH: U 248 kontrola zapečaćen 51 objekt


Ministar Rašić primio je na radnom sastanku delegaciju iz Švajcarske – MRSZ\nMinistar Rada i Socijalne Zaštite g.Nenad Rašić u pratnji svojih saradnika, primio je na radnom sastanku delegaciju iz Švajcarske i razgovarali su o socijalnom osigurnju.\nMinistar Rašić tražio je pokretanje pregovora za novi sporazum između države Kosova i Švajcarske. Zahvalivši se za visoku državnu podršku Švajcarske za Kosovo, primetio je da je Švajcarska jedna od najautoritativnijih zemalja za našu državu.\nNa ovom sastanku je razgovarano o socijalnim osiguranjima i rečeno je da će se nastaviti komunikacija između dve zemlje, zato što su obe strane spremne da nastave međusobnu saradnju.\nDelegacija Švajcarske sa svoje strane zahvalivši se Ministru Rašiću da je izdvajao vreme za njih je naglasila da Švajcarska država će nastaviti da pomogne Kosovo u oblasti ovih problema, sa posebnim osvrtom na pitanja penzija i socijalne zaštite i tako pomaže da se poboljšaju kapaciteti eksperata na ovim oblastima .\nObe strane su izrazile spremnost za blisku i uzajamnu saradnju i u budućnosti.\nDodeljeni socijalni stanovi u Dobratinu


Građani za prelazak na efikasne sisteme grijanja i ozelenjavanje grada /VIDEO/ - NTV Arena\nViše od 4.000 anketiranih građana Bijeljine izrazilo je stav da je u Bijeljini potrebno uspostaviti više biviklističkih staza, zelenih površina, otvariti ulice za pješake i bicikliste, podsticati prelazak na energetski efikasne sisteme grijanja, kako bi se smanjila zagađenost vazduha u vrijeme grejne sezone. Šta je do sada realizovano?\nIzvještaj o realizaciji plana održive urbane mobilnosti Grada Bijeljina za 2020/21 godinu usvojen je na posljednjoj redovnoj sjednici Skupštine Grada. Grad Bijeljina uz Grad Banjaluka jedine su dvije lokalne zajednice u Srpskoj koje imaju usvojen ovakav plan, ističu u Odsjeku za lokalni ekonomski razvoj i evropske integracije. Riječ je o petogodišnjem planu koji se sprovodi od 2020. pa do 2025. godine. Realizacija plana podrazumijevaće ono na šta su kroz anketiranje sugerisali građani i usmjeren je na poboljšanje kvaliteta njihovog života.\nU Odsjeku za ekonomski razvoj i evropske integracije grada Bijeljina ističu da su kroz ovaj plan postavljena tri cilja, te da je uspostavljena matrica indikatora praćenja realizacije ovog plana, koji je usklađen sa Agendom 2030 i ciljevima održivog razvoja.\nIzvještaj pokazuje da do od 2020. do danas nije urađeno mnogo, ali kako ističu u Odsjeku za ekonomski razvoj i evropske intzegracije do 2025. godine može se realizovati niz ciljeva koji su usmjereni na unapređenje kvaliteta života građana Bijeljine.\nOdbornici su na 13. redovnoj sjednici Gradskog parlamenta podržali i Izvještaj o ostvarenju godišnjeg plana implementacije strategije lokalnog razvoja Grada Bijeljina za prošlu godinu. U 2021. godini planom je predviđena realizacija 52 projekta ukupne vrijednosti oko 17,3 miliona KM, a uspješno su realizovana 43 projekta.\nKada je riječ o zaključcima i korektivnim akcijama u pogledu prethodne godine, najveće prepreke su se odnosile na ograničena finansijska sredstva kako iz vlastitih tako i eksternih izvora, što upućuje da bi u narednom periodu još više pažnje trebalo posvetiti realnijem planiranju sredstava za realizaciju strateških projekata, kao i konstantnom unapređenju poslovnog okruženja sa ciljem privlačenja novih investicija, navodi se u ovom izvještaju.\nU izvještaju koji je razmatran u gradskoj skupštini ističe se I da je Grad Bijeljina, među četiri prve lokalne zajednice u BiH, uspio ispuniti uslove i dobiti sertifikat kao lokalna zajednica sa povoljnim poslovnim okruženjem. Ovaj sertifikat predstavlja potvrdu da Bijeljina nudi investitorima usluge visokog kvaliteta olakšavajući njihovo poslovanje i da radi na poboljšanju poslovnog ambijenta.\nTags: bijeljina, ler, lokalni ekonomski razvoj, odrzivi razvoj


„Turski tok“ na meti Pentagona - Sputnjik Srbija\n16:19 28 Januar 2020\n07:44 10.12.2019 (osveženo 09:44 10.12.2019) Preuzmite kraći link\nKomitet za naoružanje Predstavničkog doma i Senata SAD usvojio je vojni budžet za 2020. godinu. Kako bi dokument stupio na snagu, potrebno je da ga potpiše predsednik SAD.\nDokument predviđa zaštitu evropske energetske bezbednosti uz pomoć uvođenja sankcija vezanih za ruske gasovode.\nBudžet obavezuje Pentagon da mora da izveštava o merama za obuzdavanje Rusije i Kine i saopštava o merama za „povećanje troškova: političkih, vojnih, ekonomskih, budžetskih i tehnoloških“ za ove države.\nOn takođe zabranjuje prodaju Turskoj F-35 zbog kupovine S-400 i predviđa izdvajanje vojne pomoći Ukrajini u visini od 300 miliona dolara.\nTurski tok, Severni tok 2


TURSKA BI MOGLA BITI IZBAČENA IZ NATO-a: Iz Pentagona poručili da kupovinom ruskih sistema S-400 Turska ne može biti dio integrisanog sistema odbrane NATO saveza - GlobalCir\nTURSKA BI MOGLA BITI IZBAČENA IZ NATO-a: Iz Pentagona poručili da kupovinom ruskih sistema S-400 Turska ne može biti dio integrisanog sistema odbrane NATO saveza\nSusret Redžepa Tajipa Erdogana i Vladimira Putina trajao je nešto duže od četiri sata, a očekivanih izjava o isporuci S-400 nije bilo, iako je turski predsjednik na konferenciji za novinare prije leta za Soči rekao da Turska računa na to da isporuka ruskih sistema bude realizovana što je prije to moguće.\nČak se i premijer Turske Benali Jildirim nešto ranije oglasio rekavši da se Ankara na te sisteme odlučila jer od NATO-a nije mogla da dobije sisteme protivvazdušne odbrane takvih performansi. „Izbora nismo imali, a sam podatak da sa postojećim sistemima nismo uspjeli da oborimo do sada ukupno 71 raketu iz Sirije govori o tome da su oni zastarjeli“, istakao je.\nMatis: Turska neće biti dio integrisanog sistema odbrane\nPosljednje upozorenje koja je Turska dobila tim povodom došlo je direktno iz Pentagona, doduše prilično lijepo zapakovano. Naime, ministar odbrane SAD Džejms Matis na lijep način upozorio je Tursku da neće biti moguće da ti sistemi budu implementirati u jedinstvenu odbranu NATO-a, samim tim ni Turska neće biti dio tog integrisanog sistema odbrane.\nSa druge strane, naglašava Jergočenkov, Ankara će nastaviti da u narednom periodu traži sve moguće alternative kada je riječ o saradnji sa NATO-om, a to se ogleda u saradnji prije svega sa Rusijom, ali i Ukrajinom i Južnom Korejom.\n„Bilo kako bilo, NATO bi Tursku, kao svoju članicu, trebalo da štiti po svaku cijenu, ali sve ukazuje na to da Ankara nešto i ne vjeruje da će Alijansa u slučaju potrebe to i učiniti. Osim toga, Turska vidi kako se razvija situacija u regionu i kako je trka u naoružanju sve aktivnija. Iranske kolege intenzivno rade na modernizaciji naoružanja i takođe rade na nabavci ruskih sistema i tehnologija PVO, stoga bi Turska takođe htela da ima takve komplekse, dok Amerikanci koriste nesposobnost Turske da proizvodi sopstvene sisteme kao instrument za vršenje pritiska na Ankaru“, upozorava on.\nEnergetika, trgovinska razmjena i ‘antiturska pozicija Zapada’\nMeđutim, pored saradnje u odbrambenom sektoru, zbližavanje Rusije i Turske se ogleda i u mnogim drugim sferama, prije svega u oblasti nuklearne energije, zatim u izvozu prirodnog gasa, ali i u trgovini i turizmu.\nKako objašnjava, stiče se utisak da se Amerikanci u ovom regionu pomalo „gube“, dok o evropskim državama ne treba ni govoriti, s obzirom da te „bivše metropole“ više i nisu aktivni igrači. Sa druge strane, Iran postaje sve aktivniji, a to što Rusija i Turska grade sve jače odnose govori o tome da se stvara sve bolja i povoljnija situacija za rješavanje mnogih pitanja na Bliskom istoku.\nTurska prinuđena tražiti alternativu\nJarulin dodaje i da osim rješavanja sirijske krize u regionu ostaje mnogo drugih problema – Libija, Liban, kao i nestabilnost u Iraku, i upravo zato jačanje odnosa i saradnja Rusije i Turske može da ima veliki značaj.\n„Svojevremeno je Rusija učestvovala u tom procesu, baš kao i Turska, ali Ankara tada nije imala veliki značaj – tada je dominirala američka strana. Sada se situacija menja i Bliski istok se nalazi u značajnim procesima promjena“, zaključuje Jarulin.\nVELIKA BRITANIJA NE BIRA RIJEČI: Ruski hakeri su napali naše medije, telekomunikacije i energetsku mrežu


Mlada ženska košarkaška reprezentacija Srbije - Blic Sport\nMlade košarkašice Srbije sve su oduševile na kontinentalnom šampionatu do 20 godina u Mađarskoj, gde su osvojile srebrnu medalju. Tako su nastavile niz osvajanja medalja na velikim takmičenjima, a ovog ponedeljka su se stigle u Beograd.\nMlade košarkašice Srbije ostvarile su veliki uspeh na Evrobasketu, pošto su se pobedom nad domaćinom Mađarskom (73:61) plasirale u polufinale. Naredni protivnik će im biti Italija, a selektor naših devojaka Miloš Pavlović blistao je od zadovoljstva zbog trijumfa nakon velikog preokreta.\n"KRALJICE" SU DOBILE NASLEDNICE Mlade košarkašice Srbije posle nestvarnog preokreta u polufinalu Evrobasketa!\nKošarkašice Srbije nastavile su da ređaju uspehe na Evropskom prvenstvu do 20 godina u Mađarskoj, pošto su posle velikog preokreta pobedile domaćina sa 73:61 (18:20, 15:20, 19:12, 21:9) i plasirale su se u polufinale kontinentalnog šampionata! Za prolaz u finale boriće se u subotu (18 sati) sa Italijom, koja je ubedljivo savladala Portugal (70:42).\nMlade košarkašice naše zemlje godinama unazad beleže sjajne rezultate, a podrška im stiže sa svih strana. Možda i najzanimljivija došla je na jednoj utakmici od strane koleginica iz hrvatske selekcije.\nNaše mlade košarkašice nisu uspele da nastave seriju pobeda na šampionatu Evrope do 20 godina u Mađarskoj, pošto su u trećem kolu grupe A poražene od Rusije sa 63:75 (21:21, 12:27, 10:11, 20:16). Tako su se sa druge pozicije plasirale u osminu finala (sreda, 20.15), gde će im protivnik biti Slovačka, koja je izgubila od Francuske (65:42).


Bazar “Dobre volje” – dijalogin.tv\nHome » BIH Društvene teme Nauka i kultura\nBazar “Dobre volje”\nBazar “Dobre volje”, sedmi po redu, održat će se u subotu 10. decembra u Pomozi.ba prostorijama na Čengić Vili, ulica Dr. Fetaha Bećirbegovića br. 8.\n“Obzirom da su nastupili hladniji dani, bazar će ovaj put biti u zatvorenom prostoru, sa raznovrsnom ponudom kao i svaki put do sada.\nMeđutim, ovaj put će svi naši posjetitelji moći da dobiju i besplatan čaj, da se malo ugriju u ovim zimskim danima, a biće tu i domaći keksići koje će pripremiti par žena kojima je želja da na taj simboličan način počaste sve one koji podržavaju rad ovog udruženja.\nSredstva od ovog bazara biće usmjerena na projekat “Obrok za sve” s tim da ćemo ovaj put dio sredstava usmjeriti i na projekat “Brašno” kojim planiramo da pomognemo izbjeglice iz Sirije koje se nalaze na području same Sirije kao i u kampovima u Turskoj.\nTi ljudi prolaze kroz težak period, pogotovo zadnje vrijeme, period kroz koji smo mi prolazili prije 20 godina, pa ako ništa možemo im pomoći tom jednom kilom brašna.\nCijene na bazaru biće simbolične, počevši od 0.50 KM”, istaknuto je iz udruženja Pomozi.ba.


Zastupnice Evropskog parlamenta posjetile Bihać: Tema razgovora, migranska kriza — Radio Velkaton : Radio Velkaton\n14. Decembra. 2019. USK\nZastupnice Evropskog parlamenta posjetile Bihać: Tema razgovora, migranska kriza\nŽeleći se upoznati sa stanjem u Gradu Bihaću u svijetlu dvogodišnje migrantske krize, članice Evropskog parlamenta Cornelia Ernst i Oezlem Demirel iz Njemačke, te Malin Bjork iz Švedske u petak su razgovarale sa bihaćkim gradonačelnikom Šuhretom Fazlićem.\n– „I ranije posjete naših kolega iz EU parlamenta i naša današnja posjeta imaju za cilj pomoć i podršku Bihaću i migrantima koji u njemu borave na putu ka zemljama EU. Zajedno ćemo nakon što obiđemo sve lokacije i razgovaramo sa svim institucijama naše utiske prenijeti na parlament i tražiti da se aktivnije uključe u rješavanje problema s kojim se Bihać dvije godien susreće. Treba nam jači angažman EU institucija i konkretni potezi i na tome ćemo insistirati“ – kazala je Cornelia Ernst, poslanik u Evropskom parlamentu.


Od medija se traži da promovišu promene\nPredsednik Asocijacije profesionalnih novinara Kosova Gazmend Sulja je u raspravi o slobodi medija koja je održana u četvrtak kazao kako sloboda medija nije na zavidnom nivou, što potvrdjuje i ova činjenica.\n«Samo tokom poslednja četiri meseca bilo je 13 slučlajeva gaženja prava novinara. To je indikator koji pokazuje na kom je nivou sloboda štampe na Kosovu i koliko se poštuju prava novinara».\nInače u izveštaju Freedom House o slobodi štampe u svetu se kaže da mediji na Kosovu svoj posao izvršavaju u teškim uslovima zbog suočavanja sa politčkim pritiscima i teškoćama.\nO tome prema ovoj organizaciji govori i sadržaj zakona o javnom servisu RTK-u, kojim se budžet ove kuće stavlja pod direktnu kontrolu Ministarstva financija.\nSa druge strane premijer Kosova je učestvujući na okruglom stolu o slobodi medija kazao kako mediji nisu izloženi nikakvom pritisku od strane vlade:\n«Mislim da je Kosovo bez diskusije jedina ili retka zemlja u regionu gde su mediji u celini nezavisni od vlade».\nMedjutim Gazmend Sylja kaže da su mediji ipak izloženi indirektnim pritiscima od strane vlade i ministarstava.\n“Ja ne verujem da su svi ministri vlade Kosova onakvi kakvim ih opisuje premijer Čeku. Ima slučajeva kada novinari pišu šta se dogadja i kada ima pritisaka od strane odredjenih ministara. Zar nije pritisak ako odredjeni ministar kaze odredjenoj novini - nemoj o tome da pišeš? Zar nije pritisak kada jedan ministar blokira objavljivanje tendera u odredjenim novinama, to se drugačije ne može shvatitit», kaze Sylja.\nI dok novinari ocenjuju da je pregovaračka ekipa bila nedovoljno transparentna tokom pregovaračkog procesa o statusu Kosova, premijer Čeku ističe kako je bilo dvoumljenja da li da se tokom ovog procesa objavljuju dokumenta, zbog, kako je rekao, osetljivosti situacije:\n«Objavljivanje dokumenata moglo je da pogorša našu pregovaračku poziciju, jer kada bi prethodno znali naše pozicije druga strana vrlo brzo bi se tome prilagodjavala i zahtevali bi više od onoga što smo mi u našim dokumentima imali, bili bi komotniji u odnosu na nas».\nPredstavnik Agencije UN na Kosovu Rupert Fuderich je zatražio da mediji budu promotori promena.\n«Svetski dan stampe treba da podseti vladine, medjuvladine i nevladina organizacije kao i civilno društvo na suštinsku ulogu koju ima slobodno novinarstvo u jačanju demokratije i podsticaj razvoja», rekao je on ističući da se na ovaj dan treba podsetiti da mediji ne samo da informišu o promenama, već su sami nosioci tih promena.\nKako je ocenjeno od strane Freedom House, mediji na Kosovu zbog nedostatka financijskih sredstava teško da mogu da sačuvaju nezavisnost uredjivačke politike u odnosu na vladu i interesne grupe.\nPrema ovim procenama u boljoj su situaciji mediji koji dobijaju pomoć iz inostranstva.


3D modelovanje, renderi, Niševac :: Daibau.rs\n3D MODELOVANJE, RENDERI, NIŠEVAC\nTražim dobrog 3D modelara, 3D animatora: Skupili smo i proverili 3D modelare, 3D animatore, koji rade u mestu Niševac i okolini. Pošaljite potražnju i zainteresovani 3D modelari, 3D animatori će vas kontaktirati za pregled, predračun i ponude.\tDobar 3D modelar, 3D animator Niševac, koji može da uradi:\trenderi, rendering, model za render, animacija, šematski renderi, fotorealistični renderi, fotomontaže, i ostale povezane poslove će se sigurno naći i za vas.\tviše\n15 NAJBOLJI REZULTATI ZA 3D MODELARI, 3D ANIMATORI NIŠEVAC\nMi smo iskusni izvođači vizualizacije 3d modela, izvodimo usluge celih 6 godina. Naše preduzeće može da uradi projekte manje i srednje veličine. Naša prevladujoča delatnost su već od osnivanja pejzažn...


Danas je 20 Sep 2020, 08:54\n[ 459 Posta ] Idi na stranicu Prethodni 1 ... 41, 42, 43, 44, 45, 46 Sledeća\nPoslato: 03 Nov 2014, 09:42\nKVALIFIKACIJE ZA EURO 2015: Rukometaši pobedili u Izraelu\nMuška rukometna reprezentacija Srbije savladala je večeras na gostujućem terenu selekciju Izraela sa 26:22 (13:10), u utakmici 2. kola 4. grupe kvalifikacija za prvenstvo Evrope.\nMnogo kvalitetniji sastav Srbije osvojio je očekivane bodove, ali nije oduševio igrom. Vođena je velika borba, uporni Izraelci nisu se predavali do pred sam kraj meča, kada je Srbija konačno stekla nedostižnu prednost.\nTo je druga pobeda izabranika Dejana Perića, kojom su preuzeli vođstvo na tabeli, a najzaslužniji za značajan uspeh bili su Stojković sa šest i Ilić i Zelenović sa po pet golova.\nNarednu utakmicu u kvalifikacijama srpski rukometaši igraće u aprilu sledeće godine, kada će gostovati selekciji Islanda.\nRanije danas u drugom meču 2. kola Crna Gora je kod kuće slavila protiv Islanda rezultatom 25:24 (14.12).\nTabela: Srbija 4 boda, Island i Crna Gora po 2, Izrael 0.\nNa prvenstvo Evrope 2016. godine u Poljskoj plasiraće se po dve najbolje ekipe iz svake kvalifikacione grupe, kao i najbolja trećeplasirana selekcija.\nPoslato: 04 Nov 2014, 00:36\nPERIĆ: Ne zadovoljavamo se samo pobedama\nSelektor rukometne reprezentacije Srbije Dejan Perić rekao je danas da je zadovoljan pobedama nad Crnom Gorom i Izraelom na startu kvalifikacija za Evropsko prvenstvo 2016. godine, ali dodao da ekipa mora još da napreduje.\n“Pozitivno je da smo svi zajedno bili svesni koji je naš zadatak, obaveza i svaki igrač znao je svoju ulogu. Mislim da na reprezentativnom nivou nijednu ekipu nije jednostavno pobediti, da u svim fazama igre moraš da budeš dominantan. Mi se ne zadovoljavamo samo pobedama, već se iz njih rade analize i prave koraci prema napred”, rekao je Perić za sajt Rukometsnog saveza Srbije (RŠ).\nPerić je dodao da je da zadovoljan pobedom u gostima nad Izraelom (26:22), uprkos čestim oscilacijama tokom meča.\n“Pobedili smo ekipu koja igra specifičan rukomet, kontrolisali smo celu utakmicu, ali imali smo i padove, što u budućnosti treba ispraviti. Imali smo slabu realizaciju i ova razlika je mogla da bude ubedljivija. Neke ekipe pruže vrhunsku partiju i ne pobede, a dobro je da smo mi došli do trjumfa. Prioritet u ove dve utakmice bile su pobede, a nakon njih ide nadgradnja svega”, naveo je Perić.\nRukometaši Srbije naredni meč u grupi igraju protiv Islanda 29. ili 30. aprila 2015. godine.\nPoslato: 05 Nov 2014, 01:20\nRukometašice na prestižnom turniru\nSrpske rukometašice dobile su poziv da učestvuju na prestižnom Mobelringenom kupu u Norveškoj krajem novembra.\nTaj turnir igra se od 27. do 30. novembra, a aktuelnim vicešampionkama sveta poslužiće kao dobra priprema pred start Evropskog prvenstva u Hrvatskoj i Mađarskoj.\nŠampionat ‘Starog kontinenta’ počinje 7. decembra.\nSrbija će u Larviku i Oslu odmeriti snage sa Norveškom i Danskom, ali i sa protivnikom u grupi u Osijeku, selekcijom Francuske.\nPrvog dana, 27. novembra, naš tim igra sa Francuskinjama, dan kasnije na programu je duel sa Dankinjama, a 30. novembra sa Norvežankama.\nPoslato: 07 Nov 2014, 01:24\nMARJANOVIĆ: Cilj RSS je da obe selekcije učestvuju na OI u Riju\nPredsednik Rukometnog saveza Srbije (RS S) Velimir Marjanović izjavio je danas da Savez postavlja visoke kriterijume za naredni period, sa vrlo jasnim ciljem – plasman obe selekcije na Olimpijske igre u Rio de Žaneiru 2016. godine.\nPut do najveće smotre svetskog sporta neće biti lak, pogotovo za mušku selekciju koja će mesto u Riju morati da izbori na šampionatu Evrope u Poljskoj, gde je potrebno da se plasira kroz kvalifikacije, dok će ženski tim olimpijsku vizu tražiti na prvenstvu sveta u Danskoj, sa već overenim mestom na tom turniru zahvaljujući srebrnoj medalji na prethodnom turniru u Beogradu.\n“Muški tim počeo je kvalifikacije sa dve pobede, protiv Crne Gore kod kuće i Izraela u gostima (26:22). Iz te dve utakmice uzeli smo četiri boda i mnogo novih kvaliteta kada je energija tima u pitanju, postavljeni su visoki kriterijumi unutar reprezentacije i planovi za budućnost. Veoma sam zadovoljan, ne samo zbog osvojenih bodova, iako su protivnici u protekle tri-četiri godine znali da iznenade Nemačku, Švedskui i Island. Dobili smo josnov da kroz EP u Poljskoj pokušamo da napadnemo plasman na Olimpijske igre u Riju“, rekao je Marjanović Tanjugu.\nOn je dodao da je muška selekcija krenula od nule, jer je neočekivano ispala u baražu za plasman na Svetsko prvenstvo u Kataru.\n“Našli smo se u novoj situaciji, morali smo da menjamo strateške ciljeve, tako smo rešili da ove kvalifikacije krenemo ispočetka. Dejan Perić je sarađivao sa Vladanom Matićem i nastavio je da obavlja ulogu selektora, a mi sa tradicijom stvaranja stručnjaka iz redova velikih imena mlađe generacije bivših igrača. Pokazalo se da je poverenje bilo opravdano, kako kod igrača, tako i kod nadam se budućeg selektora“, rekao je Marjanović.\nPredsednik RS S u potpunosti je stao na stranu v.d selektora Perića, koji je zbog nediscpline i pijanstva odlučio da odstrani golmana Strahinju Milića iz nacionalnog tima.\n“Perić je bio vrhunski sportista i golman, čovek koji i sada od sebe i drugih traži ne samo vrhunske igračke kriterijume, već i ljudske. To je ispravan put koji može da donese rezultate, što nas je dovelo i do srebrne medalje 2012. godine. Onaj ko ne ispuni te kriterijume, bez obzira o kome se radi, mora da snosi posledice. Ako u reprezentaciji imate Momira Ilića, najuspešnijeg srpskog igrača svih vremena ili Marka Vujina, koji se savršeno pridržavaju svih pravila kako na terenu, tako i van njega, onda je nemoguće dozvoliti da se neko drugačije ponaša“, poručio je Marjanović.\nKada je u pitanju predstojeći šampionat Evrope za žene u Hrvatskoj i Mađarskoj, Marjanović ističe da Srbija na to takmičenje ide bez bilo kakvog imperativa.\n“Naša osnovna želja je da se na sledećem SP u Danskoj ostvari plasman na Olimpijske igre u Riju, tako da će ovo prvenstvo predstavljati uigravanje za to. Nadam se uspehu u Hrvatsko i prolasku što dalje, ali bez ikakvog pritiska“, naveo je on.\nSrbija će na tom takmičenju igrati u grupi D u Osijeku, zajedno sa selekcijama Francuske, Crne Gore i Slovačke.\n“Svesni smo da ćemo imati vruć teren, iako se Hrvatska pokazala kao dobar organizator sportskih događaja. Osijek je blizu, tamo živi puno naših ljudi, nadam se da će reprezentacija imati dobru podršku i da će sve proteći bez problema“, rekao je Marjanović.\nPrema njegovim rečima RS S nikako nije mogao da spreči Evropsku rukometnu federaciju (EHF) da krajem septembra na kongresu u Dablinu prizna Kosovo kao punopravnog člana organizacije.\n“Pokušali smo sve, apelovali na sportske elemente i težinu odigravanja tih utakmica, međutim volja zemalja članica bila je jača. Imali smo nada u Svetsku rukometnu organiziaciju, jer je njihov statut mnogo jači, ali to će biti teško s obzirom na novu odluku Međunarodnog olimpijskog komiteta. Nama Kosovo nije oteto u MOK, na šahovskoj olimpijadi ili rukometnom terenu, već pravnim i fizičkim nasiljem i jedini načina da ga jednog dana vratimo je da priznamo da je okupirano“, rekao je Marjanović.\nOn je dodao da je odluka EHF bolna, ali da uprkos tome Savez mora da nastavi da gaji dobre odnose sa tom organizacijom, jer bi svaki nepromišljeni gest značio odsustvo Srbije sa velikih takmičenja.\n“Imali smo nesreću da je Kosovo u pridruženo članstvo primljeno u vreme trajanja zajednice Srbije i Crne Gore, koja je imala indoletan odnos kada je to 2003. došlo na dnevni red. Od osamostaljenja vodili smo borbu na svakom kongresu i u tome smo uspevali. Međutim ono što su sada iz EHF izneli kao argument je potpisan Briselski sporazum, u kome se u jednoj od tačaka aneksa kaže da Srbija neće ometati članstvo Kosova u međunarodnim organizacijama, kao i pismo MOK-a u kome se pozivajući na načela olimpizma, najavljuje primanje Kosova u članstvo u EHF. Ne mirimo se sa ovakvom odlukome, ali svesni smo da je interes našeg rukometa važniji i da se ovakva pitanja rešavaju na mnogo višem nivou“, zaključio je Marjanović.\nPoslato: 15 Nov 2014, 09:33\nODLUKA 4. DECEMBRA: Ilić i Vujin u izboru za rukometaša godine\nReprezentativci Srbije Momir Ilić i Marko Vujin nalaze su se u užem izboru za najboljeg igrača sveta koji bira specijalizovani rukometni sajt “Handball-planet”.\nIlić i Vujin nominovani su od strane 23 rukometna novinara iz svih delova sveta, a najbolje će birati posetioci sajta.\nPoslato: 16 Nov 2014, 01:11\nSRLS: Spartak prvi osvojio Šabac\nRukometaši Spartaka iznenadili su Metaloplastiku u Šapcu 25:19, do je Jugović nadigrao Rudar 28:26.\nTim iz Kaća je sada lider Superlige Srbije sa šest pobeda iz osam utakmica, a protiv Rudara ga je predvodio Crnoglavac sa 9 golova, dok je 7 dao Beloš.\nSpartak je šokirao Šapčane i naneo prvi poraz Metaloplastici u ligi, a istakao se Lojaničić sa 6 golova, dok je jedan manje dao Čupić.\nJugović i Metaloplastika su sada izjednačeni sa po 12 bodova, ali tim iz Kaća ima više pobeda i bolju gol razliku.\nSubotičani su zabeležili četvrtu pobedu i probili se na deobu četvrte pozicije, dok je Rudar poražen četvrti put.\nJugović – Rudar 28:26 (17:17)\nMetaloplastiga – Spartak Vojput 19:25 (9:14)\n1. Jugović 8 6 0 2 242:217 12\n2. Metaloplastika 8 5 2 1 211:193 12\n3. Crvena zvezda 8 5 1 2 232:199 11\n4. Partizan 8 3 3 2 237:216 9\n5. Spartak Vojput 8 4 1 3 216:202 9\n6. Železničar 7 4 1 2 205:193 9\n7. Rudar Kostolac 8 3 1 4 205:187 7\n8. Planinka 7 2 1 4 188:200 5\n9. Požarevac 8 2 0 6 220:225 4\n10. Kolubara 8 0 0 8 186:310 0\nPoslato: 17 Nov 2014, 00:46\nRemi rukometašica Radničkog u Klužu\nRukometašice kragujevačkog Radničkog igrale u gostima protiv rumunskog Aleksandriona Kluž nerešeno 29:29 (14.14), u prvoj utakmici 3. kola Kupa kupova.\nPoslato: 19 Nov 2014, 10:30\nBošković: Povrede sve poremetile\nSelektor ženske rukometne reprezentacije Srbije Saša Bošković rekao je u utorak da su povrede igračica poremetile tok priprema.\nBošković jenaveo bi njihov eventualni izostanak bitno mogao da utiče na nastup selekcije na predstojećem Evropskom prvenstvu u Hrvatskoj i Mađarskoj.\nBošković je rekao da su osim Andree Lekić i Sanje Damnjanović povređene Jelena Trifunović i Kristina Liščević i da će sačekati rezultate pregleda, u četvrtak i petak, kako bi odlučio koji tim će povesti na turnir u Norvešku.\n"Pored Lekić i Damnjanović, Trifunović ima povredu ramena već mesec dana. Liščević se sinoć povredila na treningu, u pitanju je zglob. Čekamo rezultate kako bismo doneli odluku ko će ići u Norvešku. Nadam se da više neće biti povreda i da će se devojke oporaviti i ozdraviti", naveo je Bošković u izjavi dostavljenoj medijima.\nRukometašice Srbije okupiće se u ponedeljak, 24. novembra u Beogradu, a njih 18 putovaće u Norvešku gde će učestvovati na tradicionalnom Mobelringen Kupu od 27. do 30. novembra, zajedno sa selekcijama Danske, Francuske i domaćina Norveške.\n"Ovo nas je potpuno poremetilo, hteli smo da turnir u Norveškoj iskoristimo kao pripreme pred EP. Sve igračice će želeti da idu na EP i da igraju za reprezentaciju. To su sjajne devojke, ali moramo da vodimo računa o zdravlju i povredama koje su ih zadesile. Posle pregleda videćemo šta dalje", dodao je Bošković.\nSrbija će na Evropskom prvenstvu, od 7. do 21. decembra u Hrvatskoj i Mađarskoj igrati u Grupi D sa selekcijama Crne Gore, Francuske i Slovačke, a utakmice grupne faze igraće u Osijeku\nPoslato: 21 Nov 2014, 01:46\nVidite medalje srpskih rukometaša\nRukometni savez Srbije će učestvovati na ovogodišnjem Sajmu sporta, koji se održava na Beogradskom sajmu u hali 2, od 27. do 29 novembra.\nRSS se nalazi u hali 2, nivo B, štand broj 1. Zainteresovani posetioci moći će da saznaju više o rukometu, da se fotografišu sa medaljama i peharima naših selekcija, kao i da na delu “Aktivacija i borilišta“, u petak od 14,15 sati, prisustvuju prezentaciji rukometne igre i mini rukometa. Deca mogu i da se oprobaju u mini rukometu na istom mestu.\nIII međunarodni sajam sporta, pod nazivom “Sportska strana Srbije“ u organizaciji Ministarstva omladine i sporta i Sportskog saveza Srbije, osmišljen je da promoviše sport, okupi sve predstavnike državnih institucija i udruženja, sportske saveze, fakultete za sport, sportske komitete na jednom mestu, kako bi zainteresovani posetioci mogli da saznaju više o sportu, o uspesima naših reprezentacija, prisustvuju prezentacijama sportova, kao i da posete štandove sportskih Saveza.\nPoslato: 22 Nov 2014, 16:26\nIHF ISPALA! Rukometaši Srbije ne idu na Mundijal, evo ko ide…\nReprezentacije Bahreina i Ujedinjenih Arapskih Emirata ranije su se povukle sa planetarnog šampionata, pa je postojala mogućnost da njihova mesta zauzmu predstavnici Evrope, Srbija i Mađarska, odnosno predstavnici Azije, Južna Moreja i Japan.\nOd toga, međutim, nije bilo ništa, jer je Izvršni odbor IHF na sastanku u Hercogenaurahu odlučio da se pozovu Island i Saudijska Arabija, koji će igrati u C, odnosno D grupi, gde su ranije žrebom svrstane selekcije koje su se povukle sa šampionata.\nTakođe, IHF je odlučio da rukometne saveze Bahreina i UAE kazni sa po 100.000 švajcarskih franaka, objavljeno je na zvaničnom sajtu te organizacije.\nSastavi grupa za SP:\nC: Francuska, Švedska, Alžir, Češka, Egipat, Ialand.\nD: Danska, Poljska, Rusija, Argentina, Saudijska Arabija, Nemačka


Ne ide mu se sa "San Sira" - Sportske.net\nNe ide mu se sa "San Sira"\nFudbaler Milana je rekao da nema nameru da odlazi iz kluba u ovom prelaznom roku.\nTrio stiže u Lacio!Kante tek stigao, Čelsi opet kuca na vrata Lestera!Everton se sprema za život posle Stounsa?Zvanično - Kante je novi Konteov vojnik!Valensija nudi Milanu štopera po idealnoj ceni?\nIako ga mediji povezuju sa šampionom Engleske Lesterom, ali i drugim klubovima iz Premijer lige, Mbaje Nijang ne želi da napustio "Rosonere".\n"Nikada nisam pričao o tržištu i transferima i nikada nisam pomišljao na odlazak. Ja sam igrač Milana. Srećan sam ovde i osstaću ovde. Želim da budem važan deo ovog tima", rekao je francuski fudbaler za "Gazetu delo sport".\nNijang je od dolaska u Milan bio na pozajmicama u Monpeljeu i Đenovi, ali je prošle sezone u drugom delu igrao dobro i rekao je da je ispunio svoj cilj. On je u junu bio meta kritika kada je snimio sebe kako skače sa krova kuće u bazen.\nOn je, medjutim, bio u prvom timu u pobedi Milana nad Bordoom od 2:1 u prijateljskom meču i rekao je da želi da radi sa novim trenerom Vinčencom Montelom.\n"Od prvog dana priprema sam razgovarao sa trenerom i sada znam šta treba da radim da bih postao šampion. Slušaću trenera. Moram da budem dobar i na terenu i van njega. Znam u čemu sam grešio i to više neću ponavljati", rekao je 21-godišnji napadač.\nMediji su u januaru pisali da je Lester nudio oko 20 miliona evra za Nijanga, dok se u proteklih mesec dana pisalo da ga traže i Everton i Vest Hem.


Crna Gora ima kapacitet za afirmaciju antifašizma, potrebna jasna državna politika i obrazovni sistem | Centar za građansko obrazovanje\nCentar za građansko obrazovanje » Saopštenja 2020 » Crna Gora ima kapacitet za afirmaciju antifašizma, potrebna jasna državna politika i obrazovni sistem\nCrna Gora ima kapacitet za afirmaciju antifašizma, potrebna jasna državna politika i obrazovni sistem\n“Primarni društveni katalizatori ambivalentnog odnosa prema Drugom svjetskom ratu, njegovom ishodu, periodu komunističke Jugoslavije, a samim tim i antifašizmu i antifašističkom nasljeđu, su vaninstitucionalni i nenaučni revizionizam, a evidentan je i nedostatak jasne i efektivne državne politike u promociji antifašističkog naslijeđa. To kreira već ozbiljne i zabrinjavajuće posljedice kojima svjedočimo”, ocijenio je juče u uvodnom izlaganju na 49. sjednici Odbora za prosvjetu, nauku, kulturu i sport, Skupštine Crne Gore, Miloš Vukanović, savjetnik u Centru za građansko obrazovanje (CGO).\nOvaj skupštinski Odbor juče je imao tematsku sjednicu o izučavanju i promociji antifašizma u obrazovnom sistemu Crne Gore, a predstavnik CGO-a upoznao je članove Odbora, i zainteresovane učesnike na sjednici, sa dosadašnjim naporima CGO-a u ukazivanju na nedostatke obrazovnog sistema u izučavanju i predavanju antifašizma, kao i sa prijedlozima adresiranja ovog rastućeg problema. On se osvrnuo i na nalaze iz analize CGO-a “Antifašizam u Crnoj Gori – između političkog trenda i obrazovne politike” koja daje presjek stanja u dijelu udžbenika, nastavnih planova i programa, ali i znanja naših studenata. Takođe, upoznao je i članove Odbora sa Inicijativom za unaprijeđenje nastavnog procesa koji se odnosi na temu antifašizma i antifašističkog nasljeđa u cilju spriječavanja širenja vaninstitucionalnog i nenaučnog osporavanja antifašizma, a koju je CGO nedavno uputio Ministarstvu prosvjete i koju je to Ministarstvo načelno prihvatilo.\nTokom izlaganja, Vukanović je naveo da vrlo nizak stepen znanja studenata o antifašizmu, na što je ukazalo istraživanje CGO-a iz 2017.godine, a što otvara pitanje nedostaka i neusklađenosti obrazovnog sistema kad je riječ o obrazovanju o antifašizmu i izazovima predavanja o toj temi.\n“Da bi dobili pravu sliku, dovoljno je samo pogledati predmetne programe iz Istorije. Posljednje promjene, koje su izvršene 2017. godine, dovele su do toga da se Istorija izučava od šestog do devetog razreda. Pri tome, treba naglasiti da se Istorija do 2017. godine u završnom razredu osnovne škole kao nastavni predmet izučavala sa dva časa nedjeljno, a od 2017.godine se izučava samo jednom nedjeljno. Dakle, učenici završnih razreda osnovnih škola o istorijskim događajima koji su oblikovali savremeno društvo znanje formiraju kroz samo 30 časova godišnje. I negdje između svih tih brojnih svjetskih, evropskih, regionalnih i nacionalnih tema nalazi se i tema antifašizma. Dodatno, učenici srednjih stručnih škola izučavaju hiljadugodišnju istoriju čovječanstva, u okviru koje je i tema antifašizma, u samoj jednoj godini, a nešto ali ne dovoljno bolja situacija je u gimnazijama”, elaborirao je Vukanović.\nVukanović je naglasio da pored očiglednih nedostataka organizacionog, sadržajnog i metodološkog pristupa istorijskom obrazovanju, naš obrazovni sistem prilikom istraživanja i promocije antifašizma preskače nekoliko ključnih faktora. “Ti faktori uključuju razumijevanje da je antifašističko nasljeđe već postalo disonantno, kao i da ne postoji jasna naučna ocjena svih zločina komunističkih vlasti što stvara prostor za nenaučni revizionizam i ideološke manipulacije. Uz to i dalje postoje jaka sjećanja porodice i lokalne zajednice. Takođe, iako se država Crna Gora zvanično zalagala za očuvanje svog antifašističkog identiteta to je ostalo na nivou retorike i trenutnog političkog trenda. I posebno važno, kod određenih društvenih i političkih subjekata postoji tendencija relativizacije radi proklamovanog pomirenja sa postavkom da su svi činili zločine, pa su posljedično svi jednaki naučno, etički i suštinski a što je neutemeljeno i predstavlja ozbiljnu prijetnju urušavanju ideje antifašizma u Crnoj Gori”, naglasio je Vukanović.\nVukanović je ocijenio da rješenja nijesu ni jednostavna ni brza ali da je stanovište CGO-a da Crna Gora ima kapaciteta da ih sprovede, i da to mora uključi sistemski pristup na nivou državne politike i obrazovnog procesa.\n“Ta mapa puta u odnosu na državnu politiku uključuje naučni sud o svim kontroverznim aspektima antifašističkog pokreta u Crnoj Gori, kao i podjednaku obavezu čuvanja i promocije antifašističkog nasljeđa od strane državnog i lokalnog nivoa vlasti. Istovremeno, neophodna je reforma nastavnog predmeta Istorija uz sadržajno i metodološko usklađivanje sa savremenim potrebama učenika, kao i kontinuirana izgradnja kapaciteta nastavnog kadra i kreiranje pomoćnog nastavnog materijala. Konačno, potrebna je sinteza procesa sa posjetama mjestima sjećanja, saradnjom sa muzejima i nastavom o lokalnom antifašističkom nasljeđu, kao i drugim vidovoma praktične nastave”, zaključio je Vukanović.\nCGO cijeni da je važno da institucije fokusiraju ovo prilično zapostavljeno pitanje i u tom okviru je veoma pozitivno što je skupštinski Odbor održao ovakvu posebnu sjednicu i uključio sve zainteresovane strane.\n13. 06. 2020. Saopštenja 2020


Brnabić saopštila odakle dolaze dojave o bombama i zašto ih upućuju Srbiji - Embargo\n18 маја, 2022 admin\n„Neko je gledao šta bi sve mogle da budu turističke atrakcije. Kod nas je tropikarijum mali i većina i ne zna za njega, to vam pokazuje da je neko planirao i da to dolazi iz inostanstva, jer da su to smislili neki iz Srbije, nikada ne bi poslali dojavu u tropikarijum“, objasnila je Brnabić.\nTakođe je rekla da je neuvođenje sankcija Rusiji „izuzetno skupo“, jer je i investitorima glavno pitanje postalo zašto Srbija još uvek nije uvela sankicje Rusiji, a kako je istakla dodatno usporava dalji rast zemlje.\n„Srbija jedina poštuje principe međunarodnog prava“\n„Da se ne obazirem na kršenje Briselskog i Vašingtonskog sporazuma, a zahtev za članstvo Kosova u Savetu Evrope dolazi pošto su vlasti u Prištini ukinule sva ljudska prava Srbima na Kosovu i Metohiji i pravo na glas 3. aprila, a pre toga su zabranili održavanje referenduma“, rekla je Brnabić.\n„Ničemu nije služilo to oštro saopštenje u medijima. Hajde sad da vidimo kako će i da li će podržati članstvo Kosova članice Kvinte, koje su članice SE“, istakla je Brnabić.\nAutor: FoNet, Beta, Preuzeto sa: N1\n← KRAJ PREGOVORA Vučić predvideo šta će se dogoditi u Ukrajini: Niko ne želi mir, evo šta nas sada čeka\nBRITANSKI VODITELJ: Kijev da je poslao i kerove da laju pobedili bi na EVROVIZIJI →\n27 јуна, 2018 27 јуна, 2018 admin\t0\nVeličanstven prizor na Slaviji\n11 априла, 2020 11 априла, 2020 admin\t0


NVO: Napadi na Jerkov su napadi na ženu u politici | Autonomija\nNVO: Napadi na Jerkov su napadi na ženu u politici\nPlakati još jednom pokazili kako se tretiraju žene u Srbiji\nInicijativa mladih za ljudska prava i Autonomni ženski centar najoštrije osudili su danas napade na poslanicu Demokratske stranke (DS) Aleksandru Jerkov i ocenili da su uvredljivi plakati koji su se pojavili prošle nedelje na ulicama Novog Sada najgrublje urušavanje dostojanstva Jerkov.\nU saopštenju tih organizacija se ocenjuje da su plakati još jednom pokazili kako se tretiraju žene u Srbiji.\n„Poruke upućene poslanici ne odnose se na njeno političko delovanje, već se jasno aludira na izreku, koja je seksistička, mizogina i usmerena na nju kao ženu. Nažalost, ovo nije usamljeni primer u kojem se žene u politici napadaju na osnovu pripadnosti ženskom polu. U ovoj, kao i u mnogim drugim situacijama, seksizam se\nkoristi da bi se diskvalifikovala ne samo osoba, već i politička opcija kojoj pripada“, ocenjuje se u saopštenju organizacija civilnog društva.\nU njemu se ističe i da je društvu u Srbiji potreban kontinuiran rad na podizanju svesti o neravnopravnom položaju u kojem se nalazi ionako mali broj žena koje biraju da se bave politikom. U saopštenju se dodaje i da društvu, u kojem živimo, nedostaje sistematski rad na obrazovanju stanovništva o tome da su žene podjednako važne na političkoj sceni, kao i muškarci, i da je potrebno da svi budu tretirani na isti način.\n„Pomenuti plakati nam ukazuju i na to koliko su mržnja i nasilje prema ženama duboko ukorenjeni u našem društvu, kao i da postojeći mehanizmi za borbu protiv govora mržnje nisu efikasni. Zato mi očekujemo da sve političke opcije pruže nedvosmislenu podršku narodnoj poslanici i jasno osude ovaj mizogini čin. Očekujemo da Ženska parlamentarna mreža, kao i Koordinaciono telo za rodnu ravnopravnost svojim saopštenjem, javnosti doznači da su ovakvi napadi na žene u politici nedopustivi“, navodi se u saopštenju.\nInicijativa mladih za ljudska prava i Autonomni ženski centar poručili su da očekuju i da Poverenica za ravnopravnost označi ovaj akt kao diskriminaciju po osnovu pola, a da od državnih organa traže da istraže ko stoji iza ovog ženomrzačkog čina.


Vučić: Od sutra zatvorene granice Srbije za sviju - BIGportal.ba\n19 Marta, 2020 19 Marta, 2020 0125\nPredsjednik Srbije Aleksandar Vučić izjavio je da se u danima i nedjeljama koje dolaze očekuje ubrzano povećanje broja zaraženih virusom korona, te da će disciplina ljudi biti ključna. Takođe, istakao je da se zatvaraju svi granični prelazi i sem transportnih kamiona niko ne može da uđe u Republiku Srbiju.\n“Očekujemo u danima i nedeljama koji dolaze, a to vidimo i po reakcijama lekara, dalje ubrazno povećavanje broja zaraženih. Nama je Infektivna klinika u Beogradu gotovo puna, prelazimo na KBC ”Dragiša Mišović””, rekao je predsednik Srbije.\nPredsjednik je istakao da je dvoje ljudi pušteno kući, nakon što je dva puta njihov test na koronu bio negativan, ali sa druge strane svakog dana dolazi mnogo više.\nBolnice su, kaže, sve punije, a ljekari se drže junački, dok vojska i policija veoma dobro obavljaju svoj posao.\nOn je dodao da se očekuje da još tri lica budu puštena, ako im test i po drugi put bude negativan, ali da se do sutra u ovo vrijeme očekuje da broj zaraženih bude možda i najveći do sada.\n“Broj od 100 je važan, jer je u nekim zemljama, taj broj krenuo geometrijskom progresijom da se uvećava, a to se teško kontroliše. Za nas je važno da pokušamo da zaustavimo, da rast ne bude eksponencijalan. Da traje što duže, ali da bude niži. Pre sat vremena u Beograd smo uspeli da dopremimo sedam respiratora švedske priozvodnje”, rekao je Vučić.\n“Zatvaraju se svi granični prelazi i sem transportnih kamiona niko ne može da uđe u Republiku Srbiju”, ističe predsednik.\nOn je zamolio ljude da poštuju zabranu kretanja i istakao da je ključna discpilina ljudi.


To je dodatno bacilo sumnju da je borba za zaštitu životne sredine samo paravan za ostvarivanje nekih drugih ciljeva, pre svega političkih, a oko kojih su zajednički interes očigledno pronašli i domaći i strani faktori - srušiti predsednika Aleksandra Vučića i aktuelnu vlast u Srbiji. Jer, kako drugačije objasniti, ne samo potez pomenutih ambasadora na poslednjem sastanku sa premijerkom, nego i to da ekološki aktivisti, iako su svi njihovi zahtevi ispunjeni, i dalje spremaju proteste.\nPredsednik Skupštine Srbije Ivica Dačić rekao je juče da je odlukom o prekidanju saradnje sa "Rio Tintom" Vlada ispunila sve zahteve ekoloških pokreta i da "eventualni novi zahtevi koji budu stizali spadaju u domen dnevne politike i predstojećih izbora". Podsetio je da je australijska kompanija došla u Srbiju u vreme vlade Vojislava Koštunice:\n- Svih ovih godina nisam nijednom čuo nikakvu izjavu koja je dirala u taj projekat i pominjala da ima problema u vezi sa zaštitom životne sredine.\nKomentarišući zahtev inicijative "Kreni-promeni" Sava Manojlovića, koja traži hitnu verifikaciju narodne inicijative predate parlamentu sa ciljem da se zabrani iskopavanje litijuma i bora u Srbiji, zbog čega je preksinoć održan protest ispred Predsedništva, Dačić je rekao da treba "odvojiti politiku od procedure i da ta inicijativa nema nikakve veze sa predsednikom Vučićem":\n- Tekst inicijative nije kompletan. Procedura predviđa da Manojlović u roku od 15 dana dopuni inicijativu, podnese 30.000 potpisa, jer se onlajn parafi ne računaju. On ima za cilj da Skupština pre raspuštanja 15. februara usvoji narodnu inicijativu, ali ima dosta proceduralnih stvari da bi sve moglo da se završi do tada i ne postoji bilo kakva opstrukcija.\nMinistar unutrašnjih poslova Srbije Aleksandar Vulin rekao je da je podržao odluku o odlasku "Rio Tinta", ali "da je imao drugačije stavove od ostalih članova Vlade i da je trebalo da probleme rešavaju resorni ministri, a ne predsednik Vučić":\n- Što resorni ministri nisu bili u Nedeljicama, objašnjavali ljudima i rekli - izbacićemo "Rio Tinto"? Znate, to je kao kad bi predsednik Vučić odlazio da hapsi klan Belivuk-Miljković. Pa, to je moj posao. Ako ja to ne uradim, zašto on to treba da radi? Na sebe je preuzeo sve proteste, svu mržnju, sve sukobe, otišao da lično rešava probleme.\nVulin je poručio da oni koji su doveli "Rio Tinto" sada ili nemaju stav ili protestuju protiv te kompanije:\n- Nije Vučić doveo "Rio Tinto", nego vlast žutog ološa koja je došla posle 5. oktobra. A nije nelogično da kada Rokfeler da novac Savu Manojloviću, da očekuje da taj novac bude opravdan. Ako to znači da stojiš na kiši ispred Vlade Srbije, bez obzira na to šta je Vlada odlučila, ti stojiš na kiši i nalaziš način kako da svoj angažman produžiš.\nKada je reč o eventualnoj tužbi "Rio Tinta" protiv naše države zbog poništavanja svih dozvola i rešenja, Bojan Milisavljević, profesor Pravnog fakulteta u Beogradu za međunarodno pravo i odnose, kaže, za "Novosti", da ovaj ugovor spada u oblast međunarodnog privrednog prava, s obzirom na to da je reč o ugovoru između države i kompanije:\n- Nažalost, nisam imao mogućnost da pročitam ugovor, pa ukoliko je reč o raskidu ili otkazu ugovora i ako je on učinjen prema odredbama koje su predviđene u samom ugovoru, onda neće biti ni osnova za odgovornost države. Ako je, međutim, došlo do otkaza ugovora mimo njegovih odredaba ili opštih pravila za otkaz ili raskid, onda bi postojala mogućnost za utvrđivanje odgovornosti i potencijalne nadoknade štete. Ponekad je samim ugovorom određena arbitraža koja rešava takve sporove, i ukazuje se na pravila koja se primenjuju u njihovom rešavanju. Svakako bi ta arbitraža rešavala na osnovu ugovora između Srbije i na osnovu opštih pravila o rešavanju međunarodnih trgovinskih sporova. Nažalost, visina nadoknade štete se utvrđuje tek nakon utvrđivanja odgovornosti i ona može u ovom slučaju da bude veoma visoka jer prati količinu moguće ostvarene dobiti kompanije, to jest izgubljenu dobit zbog raskida ili otkaza ugovora.\nEkološki aktivisti Aleksandar Jovanović Ćuta i Zlatko Kokanović preuzeli su juče sa pisarnice Vlade Srbije dokumentaciju koja se odnosi na eksploataciju litijuma i projekte "Rio Tinta".\n- Glavno pitanje je šta će biti sa bušotinama u dolini Jadra, ko će platiti štetu i šta je sa ruševinama kuća. Bilo ko da pokušava da pravi rudnik, nećemo dozvoliti, jer želimo trajnu zabranu eksoploatacije litijuma i bora na teritoriji Srbije - istakao je Kokanović, i dodao da država treba da otkupi zemlju od "Rio Tinta" i proda je građanima.\nAleksandar Jovanović Ćuta nije siguran da li je na "Rio Tinto" stavljena tačka:\n- Moramo da sprečimo novi "Rio Tinto", jer Srbija nije rudarska zemlja, a ljudi ne veruju više nikome. Bićemo danas na protestu u Loznici, a blokada ispred Sava centra neće biti. "Rio Tinto" smo isterali svi zajedno, pa je sada "Bio Tinto".\nMANOJLOVIĆ iz inicijative "Kreni-promeni" napisao je na "Tviteru": "Lečim mucanje, dr Savo Manojlović" i tako odgovorio na post jednog pratioca da premijerka Ana Brnabić nije mucala dok je govorila o njemu.\nPoslanik Srpske napredne stranke Vladimir Orlić je rekao da Manojlović "vređa jer ništa drugo ne ume pored uzimanja para od Rokfelera i pravljenje biznisa od dizanja dreke".\nAKCIJE "Rio Tinta" pale su juče za 4,1 odsto posle odluke Vlade Srbije da ukine sve dogovore o poslovanju kompanije u našoj zemlji. Tokom trgovanja na australijskoj berzi u nekim momentima su tonule i za 5,1 procenat, što je najgori dnevni pad od avgusta 2021.\n"ZAJEDNO za Srbiju" Nebojše Zelenovića, Otvorena građanska platforma "Akcija", inicijativa "Ne davimo Beograd" i pokret Ekološki ustanak Aleksandra Jovanovića Ćute formirali su zeleno-levu koaliciju "Moramo" za predstojeće parlamentarne i lokalne izbore. Da je zalaganje za ekološka pitanja u velikoj meri paravan nevladinih aktivista za plasiranje političkih stavova pokazalo je i jučerašnje istupanje Jovanovića, Zelenovića i predstavnice "Ne davimo" Beograd Biljane Đorđević.\n- To je pitanje koje je vezano za zakon. Država Srbija je priznala Haški tribunal. Ako poštujemo zakone, onda moramo da poštujemo i odluke Tribunala - rekao je Jovanović.\nĐorđevićeva je rekla da "Ne davimo Beograd" nikad nije bežao od svih tih tema i da su njegovi predstavnici "vrlo jasno govorili da je Srebrenica genocid i da stoje iza toga".\nAna Brnabić Rio Tinto "Rio Tinto"